http://www.thaigov.go.th

 วันนี้ (8 สิงหาคม 2560) เวลา 09.00 น. ณ ห้องประชุม 501 ตึกบัญชาการ 1 ทำเนียบรัฐบาล

พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี

​ ภายหลังเสร็จสิ้นการประชุม พันเอก อธิสิทธิ์ ไชยนุวัติ พร้อมด้วย พันเอกหญิง ทักษดา สังขจันทร์ ผู้ช่วยโฆษกประจำสำนักนายกรัฐมนตรี ได้ร่วมแถลงผลการประชุมคณะรัฐมนตรี ซึ่งสรุปสาระสำคัญดังนี้

|  |
| --- |
| **กฎหมาย** |

 1. เรื่อง ร่างพระราชบัญญัติการพัฒนาการกำกับดูแลและบริหารรัฐวิสาหกิจ พ.ศ. .....

 2. เรื่อง ร่างกฎหมายอนุบัญญัติระดับพระราชกฤษฎีกาและกฎกระทรวง ที่ออกตาม พระราชบัญญัติภาษีสรรพสามิต พ.ศ. 2560 รวม 28 ฉบับ

 3. เรื่อง ร่างกฎกระทรวงออกตามความในพระราชบัญญัติพลังงานนิวเคลียร์เพื่อสันติ

 พ.ศ. 2559 รวม 9 ฉบับ

 4. เรื่อง ร่างกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ. ....

 5. เรื่อง ร่างกฎกระทรวงแบ่งส่วนราชการสำนักงานปลัดกระทรวง กระทรวงดิจิทัลเพื่อ เศรษฐกิจและสังคม พ.ศ. ....

 6. เรื่อง ร่างประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์ เพื่อ ขยายทางหลวงแผ่นดินหมายเลข 1152 สายแยกทางหลวงแผ่นดินหมายเลข 1020 – บรรจบทางหลวงแผ่นดินหมายเลข 1020 (ต้าตลาด) ที่บ้านหัวดอย

 บ้านผางาม บ้านร่องห้า และบ้านสบเปา เพื่อสร้างทางหลวงแผ่นดิน

 หมายเลข 1421 สายหัวดอย – บ้านใหม่พัฒนาเป็นกรณีที่มีความจำเป็น

 โดยเร่งด่วน

 7. เรื่อง ร่างระเบียบสำนักนายกรัฐมนตรี ว่าด้วยการสร้างเสริมกิจการเพื่อสังคมแห่งชาติ (ฉบับที่ ..) พ.ศ. ....

|  |
| --- |
| **เศรษฐกิจ- สังคม** |

 8. เรื่อง มาตรการการให้ความช่วยเหลือผู้ประกอบการก่อสร้างที่ได้รับผลกระทบ

 อันเนื่องมาจากเหตุอุทกภัยในภาคใต้

 9. เรื่อง ขอรับการสนับสนุนงบประมาณรายจ่ายประจำปี เพื่อดำเนินโครงการ

 พักชำระหนี้ต้นเงินและลดดอกเบี้ยให้สมาชิกสหกรณ์ /กลุ่มเกษตรกรที่ปลูกข้าว

 ปีการผลิต 2559/2560

 10. เรื่อง ขออนุมัติจัดสรรเงินจากกองทุนสงเคราะห์เกษตรกรโครงการสนับสนุนปัจจัยการ ผลิตปศุสัตว์โคบาลบูรพา”

 11. เรื่อง การขับเคลื่อนมาตรการต่อต้านการให้สินบนเจ้าหน้าที่ของรัฐโดยภาคเอกชน

 12. เรื่อง การส่งเสริมให้ปี 2561 เป็น “ปีท่องเที่ยววิถีไทย เก๋ไก๋อย่างยั่งยืน” หรือ “Amazing Thailand Tourism Year 2018”

 13. เรื่อง การช่วยเหลือเยียวยาเกษตรกรที่ได้รับผลกระทบจากอุทกภัยเนื่องจากพายุตาลัส และพายุเซินกา

 14. เรื่อง การสถาปนาความสัมพันธ์เมืองพี่เมืองน้อง (ระหว่างจังหวัดอุบลราชธานีกับ

 กรุงทิมพู ราชอาณาจักรภูฏาน)

|  |
| --- |
| **ต่างประเทศ** |

 15. เรื่อง บันทึกความเข้าใจความร่วมมือในการอนุรักษ์และจัดการกลุ่มป่าพื้นที่มรดกโลก ทางธรรมชาติระหว่างกรมอุทยานแห่งชาติ สัตว์ป่า และพันธุ์พืช และองค์กร ระหว่างประเทศ

 16. เรื่อง การสมัครรับเลือกตั้งตำแหน่งสมาชิกสภาบริหารของสหภาพโทรคมนาคมระหว่าง ประเทศ (ITU)

 17. เรื่อง การประชุมระดับรัฐมนตรีกรอบความร่วมมือ BIMSTEC ครั้งที่ 15

|  |
| --- |
| **แต่งตั้ง** |

 18. เรื่อง การแต่งตั้งข้าราชการให้ดำรงตำแหน่งปลัดกระทรวงเกษตรและสหกรณ์ (กระทรวงเกษตรและสหกรณ์)

 19. เรื่อง การแต่งตั้งข้าราชการพลเรือนสามัญประเภทบริหารระดับสูง (กระทรวงเกษตร และสหกรณ์)

 20. เรื่อง การแต่งตั้งข้าราชการพลเรือนสามัญให้ดำรงตำแหน่งประเภทบริหารระดับสูง (กระทรวงพาณิชย์)

 21. เรื่อง การแต่งตั้งข้าราชการให้ดำรงตำแหน่งประเภทบริหารระดับสูง (กระทรวงมหาดไทย)

 22. เรื่อง การแต่งตั้งข้าราชการให้ดำรงตำแหน่งประเภทบริหารระดับสูง

 (กระทรวงวัฒนธรรม)

 23. เรื่อง การแต่งตั้งกรรมการผู้ทรงคุณวุฒิในคณะกรรมการตรวจสอบและประเมินผล

 ภาคราชการ

 24. เรื่อง แต่งตั้งกรรมการผู้ทรงคุณวุฒิในคณะกรรมการคุ้มครองพันธุ์พืช

 25. เรื่อง การแต่งตั้งประธานกรรมการและกรรมการผู้ทรงคุณวุฒิในคณะกรรมการบริหาร สถาบันเทคโนโลยีป้องกันประเทศ

 26. เรื่อง แต่งตั้งกรรมการผู้ทรงคุณวุฒิในคณะกรรมการดิจิทัลเพื่อเศรษฐกิจและ

 สังคมแห่งชาติ

 27. เรื่อง การแต่งตั้งประธานกรรมการและกรรมการผู้ทรงคุณวุฒิในคณะกรรมการองค์การ บริหารจัดการก๊าซเรือนกระจก

 28. เรื่อง แต่งตั้งประธานกรรมการและกรรมการอื่นในคณะกรรมการการไฟฟ้าส่วนภูมิภาค

**\*\*\*\*\*\*\*\*\*\*\*\*\*\*\*\*\*\*\***

สำนักโฆษก สำนักเลขาธิการนายกรัฐมนตรี โทร. 0 2288-4396

|  |
| --- |
| **กฎหมาย** |

**1. เรื่อง ร่างพระราชบัญญัติการพัฒนาการกำกับดูแลและบริหารรัฐวิสาหกิจ พ.ศ. .....**

 คณะรัฐมนตรีมีมติเห็นชอบร่างพระราชบัญญัติการพัฒนาการกำกับดูแลและบริหารรัฐวิสาหกิจ

พ.ศ. .....ของกระทรวงการคลัง ตามที่สำนักงานคณะกรรมการกฤษฎีกา (สคก.) เสนอ และให้ส่งคณะกรรมการประสานงานสภานิติบัญญัติแห่งชาติพิจารณา ก่อนเสนอสภานิติบัญญัติแห่งชาติต่อไป

 **สาระสำคัญของร่างพระราชบัญญัติฯ** เป็นการกำหนดให้คณะกรรมการนโยบายรัฐวิสาหกิจทำหน้าที่เป็นหน่วยงานกลางในการรับผิดชอบการกำกับดูแลและบริหารรัฐวิสาหกิจทั้งระบบ อยู่ในฐานะผู้กำหนดนโยบาย (Policy Maker) และแบ่งโครงสร้างการกำกับดูแลรัฐวิสาหกิจ (Regulator) ออกเป็น 2 ส่วน คือ ให้สำนักงานคณะกรรมการนโยบายรัฐวิสาหกิจ (สคร.) ทำหน้าที่ในการกำกับดูแลและบริหารรัฐวิสาหกิจที่จัดตั้งขึ้นโดย

กฎหมายเฉพาะและรัฐวิสาหกิจที่มีสถานะเป็นหน่วยงานธุรกิจที่รัฐบาลเป็นเจ้าของ และให้จัดตั้งบรรษัทวิสาหกิจแห่งชาติ เพื่อทำหน้าที่เจ้าของรัฐวิสาหกิจ (Owner) โดยมีฐานะเป็นนิติบุคคล เป็นหน่วยงานของรัฐที่ไม่ใช่ ส่วนราชการ ทำหน้าที่ในการกำกับดูแลและบริหารรัฐวิสาหกิจในฐานะผู้ถือหุ้นของรัฐวิสาหกิจที่มีสถานะเป็นบริษัท (จำนวน 11 บริษัท) โดยมีเป้าหมายในการบริหารรัฐวิสาหกิจในกลุ่มนี้ให้มีการลงทุนในเชิงพาณิชย์เพื่อสร้างผลตอบแทนให้กับรัฐให้มีความมั่นคงและยั่งยืนในทางเศรษฐกิจ

**2. เรื่อง ร่างกฎหมายอนุบัญญัติระดับพระราชกฤษฎีกาและกฎกระทรวง ที่ออกตามพระราชบัญญัติภาษีสรรพสามิต พ.ศ. 2560 รวม 28 ฉบับ**

 คณะรัฐมนตรีมีมติอนุมัติหลักการร่างพระราชกฤษฎีกาและร่างกฎกระทรวง ที่ออกตามพระราชบัญญัติภาษีสรรพสามิต พ.ศ. 2560 รวม 28 ฉบับตามที่กระทรวงการคลังเสนอ และให้ส่งสำนักงานคณะกรรมการกฤษฎีกาตรวจพิจารณาเป็นเรื่องด่วน แล้วดำเนินการต่อไปได้ และมอบหมายให้กระทรวงการคลังเร่งรัดการดำเนินการออกกฎหมายลำดับรองตามพระราชบัญญัติภาษีสรรพสามิต พ.ศ. 2560 โดยเร็วเพื่อให้การบังคับใช้พระราชบัญญัติดังกล่าวเป็นไปอย่างมีประสิทธิภาพต่อไป

 **ร่างพระราชกฤษฎีกาและร่างกฎกระทรวง รวม 28 ฉบับ** มีดังนี้

 1. ร่างพระราชกฤษฎีกากำหนดอัตราภาษีสรรพสามิตที่จัดเก็บเพิ่มขึ้นเพื่อราชการส่วนท้องถิ่น

พ.ศ. ....

 2. ร่างกฎกระทรวงกำหนดอัตราค่าทำการที่จะต้องเสียให้แก่พนักงานเจ้าหน้าที่หรือเจ้าพนักงานสรรพสามิต พ.ศ. ....

 3. ร่างกฎกระทรวงกำหนดหลักเกณฑ์และวิธีการ ในการพิจารณาราคาขายปลีกแนะนำและราคาขายต่อผู้บริโภคทั่วไปรายสุดท้ายในตลาดปกติ พ.ศ. ....

 4. ร่างกฎกระทรวงกำหนดหลักเกณฑ์ และวิธีการ ในการประกาศราคาขายปลีกแนะนำเพื่อถือเป็นเกณฑ์ในการคำนวณภาษี พ.ศ. ....

 5. ร่างกฎกระทรวงกำหนดจำนวนสถานแสดงรถยนต์เพื่อขาย หลักเกณฑ์ วิธีการ และเงื่อนไขใน การอนุญาตให้ผู้ประกอบการอุตสาหกรรมมีสถานแสดงรถยนต์เพื่อขาย พ.ศ. ....

 6. ร่างกฎกระทรวงกำหนดหลักเกณฑ์ วิธีการ และเงื่อนไขในการขออนุญาต และการอนุญาตตั้งคลังสินค้าทัณฑ์บน และการโอนใบอนุญาตตั้งคลังสินค้าทัณฑ์บน พ.ศ. ....

 7. ร่างกฎกระทรวงกำหนดหลักเกณฑ์ วิธีการ และเงื่อนไขสำหรับการใช้แสตมป์สรรพสามิตและเครื่องหมายแสดงการเสียภาษี เพื่อให้ปรากฏว่าได้เสียภาษีแล้ว พ.ศ. ....

 8. ร่างกฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการ พ.ศ. ....

 9. ร่างกฎกระทรวงกำหนดหลักเกณฑ์ วิธีการ และเงื่อนไขในการขออนุญาต การอนุญาต และการขอต่ออายุใบอนุญาต ผลิตเครื่องหมายแสดงการเสียภาษีจดทะเบียน พ.ศ. ....

 10. ร่างกฎกระทรวงกำหนดหลักเกณฑ์ วิธีการ และเงื่อนไขการยกเว้นหรือคืนภาษีหรือลดอัตราภาษี สำหรับสินค้าที่ส่งออกนอกราชอาณาจักร หรือนำเข้าไปในเขตปลอดอากร ตามมาตรา 103 และการขอรับคืนหรือยกเว้นภาษีสำหรับสินค้าที่ผู้ประกอบอุตสาหกรรมหรือผู้นำเข้า มีสิทธิได้รับคืนหรือยกเว้นภาษี ตามมาตรา 107 พ.ศ. ....

 11. ร่างกฎกระทรวงกำหนดสินค้าที่ผู้ประกอบอุตสาหกรรมมีสิทธิขอลดหย่อนภาษี พ.ศ. ....

 12. ร่างกฎกระทรวงกำหนดหลักเกณฑ์ วิธีการ และเงื่อนไขในการยกเว้นภาษีสำหรับสินค้าที่นำไปใช้เป็นวัตถุดิบหรือส่วนประกอบในการผลิตสินค้า พ.ศ. ....

 13. ร่างกฎกระทรวงกำหนดบริการที่ผู้ประกอบกิจการสถานบริการมีสิทธิได้รับคืนหรือยกเว้นภาษีเนื่องจากการบริจาครายรับ และหลักเกณฑ์ วิธีการ และเงื่อนไขการขอรับคืน หรือยกเว้นภาษีสำหรับรายรับที่ผู้ประกอบกิจการสถานบริการบริจาค พ.ศ. ....

 14. ร่างกฎกระทรวงกำหนดสินค้าที่ผู้ประกอบอุตสาหกรรมหรือผู้นำเข้ามีสิทธิขอคืนภาษีเนื่องจากสินค้าเสียหายหรือเสื่อมคุณภาพจนใช้การไม่ได้ และหลักเกณฑ์ วิธีการและเงื่อนไขในการพิสูจน์ลักษณะความเสียหายหรือเสื่อมคุณภาพจนใช้การไม่ได้ พ.ศ. ....

 15. ร่างกฎกระทรวงกำหนดหลักเกณฑ์ วิธีการ และเงื่อนไขในการให้ดอกเบี้ยแก่ผู้ได้รับคืนเงินภาษี พ.ศ. ....

 16. ร่างกฎกระทรวงกำหนดแบบบัตรประจำตัวพนักงานเจ้าหน้าที่ พ.ศ. ....

 17. ร่างกฎกระทรวงกำหนดหลักเกณฑ์การงดหรือลดดอกเบี้ยปรับและการลดเงินเพิ่ม พ.ศ. ....

 18. ร่างกฎกระทรวงกำหนดหลักเกณฑ์ วิธีการ และเงื่อนไขการขออนุญาต และการออกใบอนุญาตผลิตสุรา พ.ศ. ....

 19. ร่างกฎกระทรวงกำหนดหลักเกณฑ์ วิธีการ และเงื่อนไขการขออนุญาต และการออกใบอนุญาตนำสุราเข้ามาในราชอาณาจักร พ.ศ. ....

 20. ร่างกฎกระทรวงกำหนดหลักเกณฑ์ วิธีการ และเงื่อนไขการขออนุญาต และการออกใบอนุญาตขายสุรา พ.ศ. ....

 21. ร่างกฎกระทรวงกำหนดหลักเกณฑ์ วิธีการ และเงื่อนไขการเปลี่ยนแปลงสุราเพื่อการค้าของผู้ได้รับใบอนุญาตขายสุราประเภทที่ 2 พ.ศ. ....

 22. ร่างกฎกระทรวงกำหนดหลักเกณฑ์ วิธีการ และเงื่อนไขการขออนุญาต และการออกใบอนุญาตผลิตยาสูบ พ.ศ. ....

 23. ร่างกฎกระทรวงกำหนดหลักเกณฑ์ วิธีการ และเงื่อนไขการขออนุญาต และการออกใบอนุญาตนำใบยา ยาอัด หรือยาสูบเข้ามาในหรือส่งออกไปนอกราชอาณาจักร พ.ศ. ....

 24. ร่างกฎกระทรวงกำหนดหลักเกณฑ์ วิธีการ และเงื่อนไขการขออนุญาต และการออกใบอนุญาตขายยาสูบ พ.ศ. ....

 25. ร่างกฎกระทรวงกำหนดหลักเกณฑ์ วิธีการ และเงื่อนไขการขออนุญาต และการออกใบอนุญาตผลิตไพ่ พ.ศ. ....

 26. ร่างกฎกระทรวงกำหนดหลักเกณฑ์ วิธีการ และเงื่อนไขการขออนุญาต และการออกใบอนุญาตนำไพ่เข้ามาในราชอาณาจักร พ.ศ. ....

 27. ร่างกฎกระทรวงกำหนดหลักเกณฑ์ วิธีการ และเงื่อนไขการขออนุญาต และการออกใบอนุญาตขายไพ่ พ.ศ. .... และ

 28. ร่างกฎกระทรวงกำหนดสินค้าประเภทที่ 01.90 ในตอนที่ 1 น้ำมันและผลิตภัณฑ์น้ำมัน ตามบัญชีพิกัดอัตราภาษีสรรพสามิต พ.ศ. ....

 **สาระสำคัญ**ร่างพระราชกฤษฎีกาและร่างกฎกระทรวง รวม 28 ฉบับที่กระทรวงการคลังเสนอเป็นการออกกฎหมายอนุบัญญัติต่าง ๆ เพื่อรองรับการบริหารการจัดเก็บภาษีสรรพสามิตตามพระราชบัญญัติภาษีสรรพสามิต พ.ศ. 2560 และเพื่อเป็นการรองรับการจัดเก็บภาษีน้ำมันหล่อลื่น และน้ำมันที่คล้ายกัน โดยเป็นการกำหนดอัตราภาษีสรรพสามิตที่จัดเก็บเพิ่มขึ้นเพื่อราชการส่วนท้องถิ่น กำหนดอัตราค่าทำการที่จะต้องเสียให้แก่พนักงานเจ้าหน้าที่ หรือเจ้าพนักงานสรรพสามิต หลักเกณฑ์และวิธีการในการพิจารณาราคาขายปลีกแนะนำและราคาขายต่อผู้บริโภคทั่วไปรายสุดท้ายในตลาดปกติ กำหนดจำนวนสถานแสดงรถยนต์เพื่อขาย กำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการ กำหนดแบบบัตรประจำตัวพนักงานเจ้าหน้าที่ รวมทั้งกำหนดหลักเกณฑ์และวิธีการในการลดหย่อน ยกเว้น คืนภาษี และการดำเนินการตามพระราชบัญญัติภาษีสรรพสามิตฯ

**3. เรื่อง ร่างกฎกระทรวงออกตามความในพระราชบัญญัติพลังงานนิวเคลียร์เพื่อสันติ พ.ศ. 2559 รวม 9 ฉบับ**

 คณะรัฐมนตรีมีมติอนุมัติหลักการร่างกฎกระทรวงออกตามความในพระราชบัญญัติพลังงานนิวเคลียร์เพื่อสันติ พ.ศ. 2559 รวม 9 ฉบับประกอบด้วย 1. ร่างกฎกระทรวงกำหนดวัสดุกัมมันตรังสีที่ไม่อยู่ภายใต้การควบคุม พ.ศ. .... 2. ร่างกฎกระทรวงกำหนดประเภทวัสดุกัมมันตรังสีที่บุคคลธรรมดาขอรับใบอนุญาตได้ พ.ศ. .... 3. ร่างกฎกระทรวงกำหนดวัสดุกัมมันตรังสีที่ต้องแจ้งการมีไว้ในครอบครองหรือใช้ พ.ศ. .... 4. ร่างกฎกระทรวงกำหนดศักยภาพทางเทคนิคของผู้ขอรับใบอนุญาตเกี่ยวกับวัสดุกัมมันตรังสี พ.ศ. .... 5. ร่างกฎกระทรวงกำหนดอุปกรณ์ที่ใช้ประกอบเป็นเครื่องกำเนิดรังสีเป็นเครื่องกำเนิดรังสี พ.ศ. .... 6. ร่างกฎกระทรวงกำหนดประเภทเครื่องกำเนิดรังสีที่บุคคลธรรมดาขอรับใบอนุญาตได้ พ.ศ. .... 7. ร่างกฎกระทรวงกำหนดอัตราความเข้มข้นของวัสดุที่ประกอบอยู่ในแร่หรือสินแร่เพื่อให้แร่หรือสินแร่นั้นเป็นวัสดุต้นกำลัง พ.ศ. .... 8. ร่างกฎกระทรวงกำหนดวัสดุนิวเคลียร์ที่ต้องแจ้งการครอบครอง พ.ศ. .... 9. ร่างกฎกระทรวงกำหนดหลักเกณฑ์ วิธีการ และเงื่อนไขในการขอรับใบอนุญาต การขอต่ออายุใบอนุญาต การออกใบอนุญาตและการต่ออายุใบอนุญาตเจ้าหน้าที่ปฏิบัติงานเดินเครื่องปฏิกรณ์นิวเคลียร์ พ.ศ. .... ตามที่กระทรวงวิทยาศาสตร์และเทคโนโลยีเสนอ และให้ส่งสำนักงานคณะกรรมการกฤษฎีกาตรวจพิจารณาเป็นเรื่องด่วน โดยให้รับความเห็นของสำนักงานคณะกรรมการพัฒนาการเศรษฐกิจและสังคมแห่งชาติไปประกอบการพิจารณาด้วย แล้วดำเนินการต่อไปได้ และมอบหมายให้กระทรวงวิทยาศาสตร์และเทคโนโลยีเร่งรัดการออกกฎหมายลำดับรองที่เหลืออยู่ตามพระราชบัญญัติพลังงานนิวเคลียร์เพื่อสันติ พ.ศ. 2559 โดยเร็ว เพื่อให้การบังคับใช้พระราชบัญญัติดังกล่าวเป็นไปอย่างมีประสิทธิภาพต่อไป

 **สาระสำคัญของร่างกฎกระทรวง รวม 9 ฉบับ**

 **1. ร่างกฎกระทรวงกำหนดวัสดุกัมมันตรังสีที่ไม่อยู่ภายใต้การควบคุม พ.ศ. ....** มีสาระสำคัญเป็นการกำหนดวัสดุกัมมันตรังสีที่ไม่อยู่ภายใต้การควบคุมตามพระราชบัญญัติพลังงานนิวเคลียร์เพื่อสันติ พ.ศ. 2559

 **2. ร่างกฎกระทรวงกำหนดประเภทวัสดุกัมมันตรังสีที่บุคคลธรรมดาขอรับใบอนุญาตได้ พ.ศ. ....** มีสาระสำคัญเป็นการกำหนดประเภทวัสดุกัมมันตรังสีที่บุคคลธรรมดาขอรับใบอนุญาตได้

 **3. ร่างกฎกระทรวงกำหนดวัสดุกัมมันตรังสีที่ต้องแจ้งการมีไว้ในครอบครองหรือใช้ พ.ศ. ....**

มีสาระสำคัญเป็นการกำหนดวัสดุกัมมันตรังสีที่ต้องแจ้งการมีไว้ในครอบครอง

 **4. ร่างกฎกระทรวงกำหนดศักยภาพทางเทคนิคของผู้ขอรับใบอนุญาตเกี่ยวกับวัสดุกัมมันตรังสี พ.ศ. ....** มีสาระสำคัญเป็นการกำหนดศักยภาพทางเทคนิคของผู้ขอรับใบอนุญาตเกี่ยวกับกัมมันตรังสี

 **5. ร่างกฎกระทรวงกำหนดอุปกรณ์ที่ใช้ประกอบเป็นเครื่องกำเนิดรังสีเป็นเครื่องกำเนิดรังสี**

**พ.ศ. ....** มีสาระสำคัญเป็นการกำหนดอุปกรณ์ที่ใช้ประกอบเป็นเครื่องกำเนิดรังสี

 **6. ร่างกฎกระทรวงกำหนดประเภทเครื่องกำเนิดรังสีที่บุคคลธรรมดาขอรับใบอนุญาตได้ พ.ศ. ....** มีสาระสำคัญเป็นการกำหนดให้เครื่องกำเนิดรังสีบางประเภทที่มีการใช้งานที่เหมาะสม ปลอดภัย เป็นเครื่องกำเนิดรังสีที่บุคคลธรรมดาขอรับใบอนุญาตได้

 **7. ร่างกฎกระทรวงกำหนดอัตราความเข้มข้นของวัสดุที่ประกอบอยู่ในแร่หรือสินแร่เพื่อให้แร่หรือสินแร่นั้นเป็นวัสดุต้นกำลัง พ.ศ. ....** มีสาระสำคัญเป็นการกำหนดอัตราความเข้มข้นของวัสดุที่ประกอบอยู่ในแร่หรือสินแร่เพื่อให้แร่หรือสินแร่นั้นเป็นวัสดุต้นกำลัง

 **8. ร่างกฎกระทรวงกำหนดวัสดุนิวเคลียร์ที่ต้องแจ้งการครอบครอง พ.ศ. ....** มีสาระสำคญเป็นการกำหนดวัสดุนิวเคลียร์ที่ผู้ดำเนินการไม่ต้องขอรับใบอนุญาตตามกฎหมายว่าด้วยพลังงานนิวเคลียร์เพื่อสันติ แต่ต้องแจ้งการครอบครอง

 **9. ร่างกฎกระทรวงกำหนดหลักเกณฑ์ วิธีการ และเงื่อนไขในการขอรับใบอนุญาต การขอต่ออายุใบอนุญาต การออกใบอนุญาตและการต่ออายุใบอนุญาตเจ้าหน้าที่ปฏิบัติงานเดินเครื่องปฏิกรณ์นิวเคลียร์ พ.ศ. ....** มีสาระสำคัญเป็นการกำหนดการแบ่งระดับและคุณวุฒิของเจ้าหน้าที่ปฏิบัติงานเดินเครื่องปฏิกรณ์นิวเคลียร์ รวมทั้งหลักเกณฑ์ วิธีการ และเงื่อนไขในการขอรับใบอนุญาตและการออกใบอนุญาต การขอต่ออายุใบอนุญาต และการต่ออายุใบอนุญาตเป็นเจ้าหน้าที่ปฏิบัติงานเดินเครื่องปฏิกรณ์นิวเคลียร์

**4. เรื่อง ร่างกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ. ....**

 คณะรัฐมนตรีมีมติอนุมัติหลักการร่างกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ. .... ตามที่กระทรวงศึกษาธิการเสนอ และให้ส่งสำนักงานคณะกรรมการกฤษฎีกาตรวจพิจารณา โดยให้นำคำสั่งหัวหน้าคณะรักษาความสงบแห่งชาติ ที่ 29/2560 เรื่อง การส่งเสริมการจัดการศึกษาโดยสถาบันอุดมศึกษาที่มีศักยภาพสูงจากต่างประเทศไปประกอบการพิจารณาด้วย แล้วดำเนินการต่อไปได้

 **สาระสำคัญของร่างกฎกระทรวง**

 1. ให้ยกเลิกกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ. 2553

 2. กำหนดบทนิยาม “สถานศึกษา” “การประกันคุณภาพการศึกษา” “มาตรฐานการศึกษา” “การประเมินคุณภาพการศึกษาภายใน” “การประเมินคุณภาพการศึกษาภายนอก” “สำนักงานรับรองมาตรฐานและประเมินคุณภาพการศึกษา” “การประกันคุณภาพภายใน” “การประกันคุณภาพภายนอก” และ “ผู้บริหารสถานศึกษา” เพื่อให้เกิดความชัดเจนในการบังคับใช้กฎหมาย

 3. กำหนดให้ผู้บริหารสถานศึกษาแต่ละแห่งมีหน้าที่ดำเนินการประกันคุณภาพการศึกษา และจัดให้มีระบบการประเมินคุณภาพการศึกษาภายในของแต่ละแห่งเป็นประจำปีตามมาตรฐานการศึกษาของสถานศึกษาแต่ละระดับและประเภทการศึกษาที่ ศธ. กำหนดและจัดส่งรายงานผลการประเมินตนเองดังกล่าวให้กับหน่วยงานต้นสังกัดหรือหน่วยงานที่กำกับดูแล ทั้งนี้ ให้หน่วยงานต้นสังกัดหรือหน่วยงานที่กำกับดูแลมีหน้าที่ให้คำปรึกษา ช่วยเหลือ และแนะนำระบบ หลักเกณฑ์ และวิธีการประกันคุณภาพการศึกษาภายในแก่สถานศึกษา

 4. กำหนดให้หน่วยงานต้นสังกัดหรือหน่วยงานที่กำกับดูแลสถานศึกษาที่ได้รับรายงานผลการประเมินของสถานศึกษาติดตามประเมินผลและรวบรวมผลการประเมินจากหน่วยงานที่เกี่ยวข้อง หรือจากผู้มีส่วนได้เสียกับสถานศึกษาแห่งนั้น แล้วจัดส่งไปยัง สมศ. เพื่อใช้เป็นข้อมูลและแนวทางในการประเมินคุณภาพการศึกษาภายนอกสถานศึกษา ทั้งนี้ ให้ สมศ. จัดส่งรายงานผลการติดตาม ตรวจสอบและประเมินคุณภาพการศึกษาของสถานศึกษา พร้อมข้อเสนอแนะเพื่อการปรับปรุงและพัฒนาคุณภาพการศึกษาของสถานศึกษาให้กับสถานศึกษา และหน่วยงานต้นสังกัดหรือหน่วยงานที่กำกับดูแลสถานศึกษานั้น ๆ

 5. กำหนดให้รัฐมนตรีว่าการกระทรวงศึกษาธิการมีอำนาจในการวินิจฉัยปัญหาเกี่ยวกับการปฏิบัติตามกฎกระทรวงนี้

**5. เรื่อง ร่างกฎกระทรวงแบ่งส่วนราชการสำนักงานปลัดกระทรวง กระทรวงดิจิทัลเพื่อเศรษฐกิจและสังคม พ.ศ. ....**

 คณะรัฐมนตรีมีมติรับทราบร่างกฎกระทรวงแบ่งส่วนราชการสำนักงานปลัดกระทรวง กระทรวงดิจิทัลเพื่อเศรษฐกิจและสังคม พ.ศ. .... ที่สำนักงานคณะกรรมการกฤษฎีกาตรวจพิจารณาแล้ว และให้สำนักเลขาธิการคณะรัฐมนตรีส่งร่างกฎกระทรวงดังกล่าวให้รัฐมนตรีว่าการกระทรวงดิจิทัลเพื่อเศรษฐกิจและสังคมพิจารณาลงนาม และประกาศในราชกิจจานุเบกษาต่อไป

 **สาระสำคัญของร่างกฎกระทรวง**

 ปรับปรุงการแบ่งส่วนราชการภายในสำนักงานปลัดกระทรวงดิจิทัลเพื่อเศรษฐกิจและสังคม (ดศ.) และระบุอำนาจหน้าที่ของแต่ละส่วนราชการดังกล่าวให้เหมาะสมกับสภาพของงาน ดังนี้

|  |  |
| --- | --- |
| **การแบ่งส่วนราชการเดิม** | **การแบ่งส่วนราชการใหม่** |
| 1. สำนักบริหารกลาง2. สำนักกิจการระหว่างประเทศ3. สำนักนโยบายและยุทธศาสตร์4. กลุ่มตรวจสอบภายใน5. กลุ่มพัฒนาระบบบริหาร6. สำนักงานคณะกรรมการธุรกรรมทางอิเล็กทรอนิกส์7. สำนักป้องกันและปราบปรามการกระทำความผิดทางเทคโนโลยีสารสนเทศ8. ศูนย์ปฏิบัติการต่อต้านการทุจริต9. สำนักกิจการอวกาศแห่งชาติ 10. สำนักส่งเสริมและพัฒนารัฐบาลอิเล็กทรอนิกส์11. สำนักส่งเสริมอุตสาหกรรมเทคโนโลยีสารสนเทศและการสื่อสาร12. สำนักส่งเสริมและพัฒนาการใช้เทคโนโลยีสารสนเทศและการสื่อสาร13. ศูนย์เตือนภัยพิบัติแห่งชาติ  | **1. กองกลาง****2. กองกฎหมาย****3. กองการต่างประเทศ****4. กองยุทธศาสตร์และแผนงาน**5. กลุ่มตรวจสอบภายใน6. กลุ่มพัฒนาระบบบริหาร7. สำนักงานคณะกรรมการธุรกรรมทางอิเล็กทรอนิกส์ 8. **กอง**ป้องกันและปราบปรามการกระทำความผิดทางเทคโนโลยีสารสนเทศ9. **ศูนย์ปฏิบัติการต่อต้านการทุจริตศูนย์เทคโนโลยีสารสนเทศและการสื่อสาร**ตัดโอนไปสำนักงาน คกก.ดิจิทัลเพื่อเศรษฐกิจและสังคมแห่งชาติ ดศ. ตัดโอนไปสำนักงาน คกก.ดิจิทัลเพื่อเศรษฐกิจและสังคมแห่งชาติ ดศ. ตัดโอนไปสำนักงาน คกก.ดิจิทัลเพื่อเศรษฐกิจและสังคมแห่งชาติ ดศ. ตัดโอนไปสำนักงาน คกก.ดิจิทัลเพื่อเศรษฐกิจและสังคมแห่งชาติ ดศ. ตัดโอนไปกรมป้องกันและบรรเทาสาธารณภัย มท.  |

**6. เรื่อง ร่างประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์ เพื่อขยายทางหลวงแผ่นดินหมายเลข 1152 สายแยกทางหลวงแผ่นดินหมายเลข 1020 – บรรจบทางหลวงแผ่นดินหมายเลข 1020 (ต้าตลาด) ที่บ้านหัวดอย บ้านผางาม บ้านร่องห้า และบ้านสบเปา เพื่อสร้างทางหลวงแผ่นดินหมายเลข 1421 สายหัวดอย – บ้านใหม่พัฒนาเป็นกรณีที่มีความจำเป็นโดยเร่งด่วน**

 คณะรัฐมนตรีมีมติอนุมัติในหลักการร่างประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์ เพื่อขยายทางหลวงแผ่นดินหมายเลข 1152 สายแยกทางหลวงแผ่นดินหมายเลข 1020 – บรรจบทางหลวงแผ่นดินหมายเลข 1020 (ต้าตลาด) ที่บ้านหัวดอย บ้านผางาม บ้านร่องห้า และบ้านสบเปา เพื่อสร้างทางหลวงแผ่นดินหมายเลข 1421 สายหัวดอย – บ้านใหม่พัฒนา เป็นกรณีที่มีความจำเป็นโดยเร่งด่วน ตามที่กระทรวงคมนาคม (คค.) เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณา แล้วดำเนินการต่อไปได้

 **สาระสำคัญของร่างประกาศสำนักนายกรัฐมนตรี**

 กำหนดให้การเวนคืนอสังหาริมทรัพย์ เพื่อขยายทางหลวงแผ่นดินหมายเลข 1152 สายแยกทางหลวงแผ่นดินหมายเลข 1020 – บรรจบทางหลวงแผ่นดินหมายเลข 1020 (ต้าตลาด) ที่บ้านหัวดอย บ้านผางาม

บ้านร่องห้า และบ้านสบเปา เพื่อสร้างทางหลวงแผ่นดินหมายเลข 1421 สายหัวดอย – บ้านใหม่พัฒนา เป็นกรณีที่มีความจำเป็นโดยเร่งด่วน

**7. เรื่อง ร่างระเบียบสำนักนายกรัฐมนตรี ว่าด้วยการสร้างเสริมกิจการเพื่อสังคมแห่งชาติ (ฉบับที่ ..) พ.ศ. ....**

 คณะรัฐมนตรีมีมติเห็นชอบในหลักการร่างระเบียบสำนักนายกรัฐมนตรี ว่าด้วยการสร้างเสริมกิจการเพื่อสังคมแห่งชาติ (ฉบับที่ ..) พ.ศ. .... ตามที่คณะกรรมการสร้างเสริมกิจการเพื่อสังคมแห่งชาติ (คกส.) เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณา แล้วดำเนินการต่อไปได้

 **สาระสำคัญของร่างระเบียบ**

 แก้ไขเพิ่มเติมระเบียบสำนักนายกรัฐมนตรี ว่าด้วยการสร้างเสริมกิจการเพื่อสังคมแห่งชาติ พ.ศ. 2554 ดังนี้

|  |  |
| --- | --- |
| **ระเบียบสำนักนายกรัฐมนตรีฯ พ.ศ. 2554** | **ร่างระเบียบสำนักนายกรัฐมนตรีฯ** |
| ข้อ 5 วรรคสอง ให้ผู้อำนวยการสำนักงานสร้างเสริมกิจการเพื่อสังคมแห่งชาติ กองทุนสนับสนุนการสร้างเสริมสุขภาพ เป็นกรรมการและเลขานุการ และให้ คกส. แต่งตั้งผู้ช่วยเลขานุการได้จำนวนไม่เกินสามคน | ข้อ 3 ให้ยกเลิกความในวรรคสอง ของข้อ 5 แห่งระเบียบสำนักนายกรัฐมนตรี ว่าด้วยการสร้างเสริมกิจการเพื่อสังคมแห่งชาติ พ.ศ. 2554 และให้ใช้ความต่อไปนี้แทน **“ให้อธิบดีกรมพัฒนาสังคมและสวัสดิการ**เป็นกรรมการและเลขานุการ และให้ คกส. แต่งตั้งผู้ช่วยเลขานุการได้จำนวนไม่เกินสามคน” |
| ข้อ 13 เพื่อประโยชน์ในการดำเนินการตามระเบียบนี้ ให้ คกส. ทำความตกลงกับหน่วยงานของรัฐที่มีวัตถุประสงค์ในการดำเนินการอันจะเป็นประโยชน์ต่อการดำเนินงานของ คกส. เพื่อขอความร่วมมือในการสนับสนุนบุคลากร งบประมาณ สถานที่ ตลอดจนการทำหน้าที่เป็นสำนักงานเลขานุการของ คกส.  | ข้อ 4 ให้ยกเลิกความ ของข้อ 13 แห่งระเบียบสำนักนายกรัฐมนตรี ว่าด้วยการสร้างเสริมกิจการเพื่อสังคมแห่งชาติ พ.ศ. 2554 และให้ใช้ความต่อไปนี้แทน**“ให้กรมพัฒนาสังคมและสวัสดิการรับผิดชอบงานธุรการ งานประชุม การศึกษาหาข้อมูลและกิจการต่าง ๆ ที่เกี่ยวกับ คกส. รวมทั้งปฏิบัติงานอื่นตามที่ คกส. มอบหมาย”**  |

|  |
| --- |
| **เศรษฐกิจ- สังคม** |

**8. เรื่อง มาตรการการให้ความช่วยเหลือผู้ประกอบการก่อสร้างที่ได้รับผลกระทบ อันเนื่องมาจากเหตุอุทกภัย ในภาคใต้**

 คณะรัฐมนตรีมีมติเห็นชอบให้ส่วนราชการ รัฐวิสาหกิจ และหน่วยงานอื่นของรัฐนำหลักเกณฑ์และเงื่อนไขในการพิจารณาการให้ความช่วยเหลือผู้ประกอบการก่อสร้างที่ได้รับผลกระทบ อันเนื่องมาจากเหตุอุทกภัย ในภาคใต้ที่คณะกรรมการว่าด้วยการพัสดุพิจารณาแล้วในการประชุม ครั้งที่ 8/2560 เมื่อวันที่ 17 พฤษภาคม 2560 ไปถือปฏิบัติในแนวทางเดียวกัน และมอบหมายให้กระทรวงมหาดไทย (มท.) นำมาตรการนี้ไปใช้บังคับในการจัดซื้อจัดจ้างขององค์กรปกครองส่วนท้องถิ่น ตามที่กระทรงการคลัง (กค.) เสนอ

 ทั้งนี้ ให้คณะกรรมการว่าด้วยการพัสดุเร่งพิจารณาแนวทางที่เหมาะสมในการให้ความช่วยเหลือผู้ประกอบการก่อสร้างที่ได้รับผลกระทบจากเหตุอุทกภัยในพื้นที่ภาคเหนือและภาคตะวันออกเฉียงเหนือ เพื่อให้การช่วยเหลือผู้ประกอบการก่อสร้างที่ได้รับผลกระทบจากเหตุอุทกภัยดังกล่าวเป็นไปอย่างรวดเร็ว ทันท่วงทีและเกิดความเป็นธรรมต่อผู้ประกอบการในพื้นที่ดังกล่าว

 **หลักเกณฑ์การให้ความช่วยเหลือแก่ผู้ประกอบการก่อสร้างที่ได้รับผลกระทบทางตรงหรือได้รับผลกระทบทางอ้อมจากการเกิดเหตุอุทกภัยในภาคใต้** ในช่วงเดือนธันวาคม 2559 ถึงเดือนกุมภาพันธ์ 2560 มีดังนี้

 1. **ผู้มีสิทธิ์ได้รับความช่วยเหลือ**

1.1 เป็นการให้ความช่วยเหลือผู้ประกอบการก่อสร้างเท่านั้น

 1.2 ผู้ประกอบการก่อสร้างที่ได้รับผลกระทบจากเหตุอุทกภัยที่เกิดขึ้นในช่วงตั้งแต่วันที่ **1 ธันวาคม 2559 ถึงวันที่ 12 กุมภาพันธ์ 2560**

 1.3 ผู้ประกอบการก่อสร้างที่มีสิทธิ์ได้รับความช่วยเหลือ แบ่งออกเป็น 2 ประเภท คือ (1) **ผู้ประกอบการก่อสร้างที่ได้รับผลกระทบทางตรง** ในพื้นที่ภาคใต้ 12 จังหวัด ได้แก่ จังหวัดพัทลุง จังหวัดนราธิวาส จังหวัดยะลา จังหวัดสงขลา จังหวัดปัตตานี จังหวัดตรัง จังหวัดสุราษฎร์ธานี จังหวัดนครศรีธรรมราช จังหวัดชุมพร จังหวัดระนอง จังหวัดกระบี่ และจังหวัดประจวบคีรีขันธ์ ซึ่งเป็นจังหวัดที่ประกาศให้เป็นพื้นที่ประสบอุทกภัยภาคใต้ (2) **ผู้ประกอบการก่อสร้างที่ได้รับผลกระทบทางอ้อม** ในพื้นที่ภาคใต้ 2 จังหวัด ได้แก่ จังหวัดพังงาและจังหวัดภูเก็ต ซึ่งเป็นจังหวัดใกล้เคียงกับพื้นที่ที่ประกาศให้เป็นพื้นที่ประสบอุทกภัยภาคใต้ และได้รับความเสียหายใน 3 ลักษณะ คือ ปัญหาการขาดแคลนแรงงานก่อสร้าง ปัญหาการขาดแคลนวัตถุดิบ วัสดุก่อสร้าง และปัญหาเส้นทางคมนาคมได้รับความเสียหาย

 1.4 เป็นผู้รับจ้างที่ได้ลงนามทำสัญญาจ้างกับส่วนราชการ รัฐวิสาหกิจ และหน่วยงานอื่นของรัฐ โดยบังคับใช้กับสัญญาจ้างก่อสร้างที่ได้ลงนามกับหน่วยงานก่อนวันที่ 1 ธันวาคม 2559 หรือสัญญาจ้างก่อสร้างที่ได้ลงนามไว้กับหน่วยงาน ตั้งแต่วันที่ 1 ธันวาคม 2559 ถึงวันที่ 12 กุมภาพันธ์ 2560 ซึ่งสัญญาดังกล่าวยังมีนิติสัมพันธ์อยู่และยังมิได้มีการส่งมอบงานงวดสุดท้าย หรือสัญญาดังกล่าวยังมีนิติสัมพันธ์อยู่แต่ได้ส่งมอบงานงวดสุดท้ายในช่วงวันที่ 1 ธันวาคม 2560 ถึงวันที่ 12 กุมภาพันธ์ 2560 ซึ่งเป็นช่วงระยะเวลาที่เกิดอุทกภัย

 2. **แนวทางการให้ความช่วยเหลือ ให้หน่วยงานขยายระยะเวลาขอสัญญาจ้างก่อสร้าง**ที่เข้าข่ายหลักเกณฑ์ผู้มีสิทธิ์ได้รับความช่วยเหลือ ดังนี้

 (1) **ขยายระยะเวลาออกไปอีก จำนวน 120 วัน** สำหรับผู้ประกอบการก่อสร้างที่ได้รับผลกระทบทางตรง

 (2) **ขยายระยะเวลาออกไปอีก จำนวน 70 วัน** ผู้ประกอบการก่อสร้างที่ได้รับผลกระทบทางอ้อม

**9. เรื่อง ขอรับการสนับสนุนงบประมาณรายจ่ายประจำปี เพื่อดำเนินโครงการพักชำระหนี้ต้นเงินและลดดอกเบี้ยให้สมาชิกสหกรณ์ /กลุ่มเกษตรกรที่ปลูกข้าว ปีการผลิต 2559/2560**

 คณะรัฐมนตรีมีมติอนุมัติงบประมาณรายจ่ายประจำปีเพื่อชดเชยดอกเบี้ยตามโครงการพักชำระหนี้ต้นเงินและลดดอกเบี้ยให้สมาชิกสหกรณ์ / กลุ่มเกษตรกรที่ปลูกข้าว ปีการผลิต 2559/60 ในอัตราร้อยละ 3 ต่อปี ระยะเวลา 2 ปี (ปีละ 767.908 ล้านบาท) กรอบวงเงินงบประมาณรวม 1,535.816 ล้านบาท ตามที่กระทรวงเกษตรและสหกรณ์ (กษ.) เสนอ

 **สาระสำคัญของหลักเกณฑ์ในการชดเชยดอกเบี้ยให้สมาชิกสหกรณ์และกลุ่มเกษตรกรที่เข้าร่วมโครงการ** มีดังนี้

 1) สมาชิกสหกรณ์และกลุ่มเกษตรกรจะต้องมีรายชื่อเป็นบุคคลที่ขึ้นทะเบียนเกษตรกรผู้ปลูกข้าว ปีการผลิต 2559/60 ไว้กับกรมส่งเสริมการเกษตร

 2) สมาชิกสหกรณ์และกลุ่มเกษตรกรที่เข้าร่วมโครงการฯ จะต้องไม่ซ้ำซ้อนกับลูกค้า ธ.ก.ส.

 3) สัญญากู้เงินที่เข้าร่วมโครงการฯ เป็นสัญญาเงินกู้ในวัตถุประสงค์เพื่อเป็นค่าใช้จ่ายในการผลิต

ข้าว ปีการผลิต 2559/60 เท่านั้น

 4) สัญญากู้ที่เข้าร่วมโครงการฯ จะต้องไม่เคยได้รับการช่วยเหลือจากมาตรการหรือโครงการใด ๆ

ในลักษณะเดียวกันของภาครัฐมาก่อน

ทั้งนี้ การดำเนินโครงการพักชำระหนี้ฯ เป็นการขยายเป้าหมายการช่วยเหลือด้านหนี้สินเกษตรกร

ให้ครอบคลุมเกษตรกรทั้งระบบ เพื่อให้มีโอกาสนำเงินที่ต้องชำระหนี้ไปฟื้นฟูตนเองและมีเงินทุนไว้เป็นค่าใช้จ่ายในครัวเรือน รวมทั้งพัฒนาคุณภาพชีวิตให้สมาชิกสามารถพึ่งพาตนเองได้**โดยพักชำระหนี้ต้นเงินและลดอัตราดอกเบี้ยร้ยละ 3 ต่อปี ให้แก่เกษตรกร ระยะเวลา 2 ปี** ซึ่ง สงป. จะได้พิจารณาสนับสนุนงบประมาณรายจ่ายประจำปีงบประมาณ พ.ศ. 2561 เพื่อดำเนินโครงการดังกล่าว ตามภาระดอกเบี้ยที่เกิดขึ้นจริงตามความจำเป็นและเหมาะสมต่อไป ทั้งนี้ ให้ กษ. ตรวจสอบความซ้ำซ้อนในส่วนของลูกค้า ธ.ก.ส. กับสมาชิกของสหกรณ์/กลุ่มเกษตรกร รวมทั้งความซ้ำซ้อนในการได้รับความช่วยเหลือจากมาตรการหรือโครงการในลักษณะเดียวกันของภาครัฐด้วย โดยยึดหลักการให้ความช่วยเหลือ 1 สัญญา 1 ครัวเรือน เพื่อให้สอดคล้องกับนโยบายของรัฐบาลในการให้ความช่วยเหลือระดับครัวเรือนอย่างแท้จริงและนำเสนอคณะรัฐมนตรีพิจารณาอีกครั้ง

**10. เรื่อง ขออนุมัติจัดสรรเงินจากกองทุนสงเคราะห์เกษตรกรโครงการสนับสนุนปัจจัยการผลิตปศุสัตว์ โคบาลบูรพา”**

 คณะรัฐมนตรีมีมติอนุมัติจัดสรรเงินจากกองทุนสงเคราะห์เกษตรกรให้กรมปศุสัตว์ สำหรับดำเนินการตามโครงการสนับสนุนปัจจัยการผลิตปศุสัตว์ “โคบาลบูรพา” ตามที่กระทรวงเกษตรและสหกรณ์ (กษ.) เสนอ โดยมีกำหนดชำระคืนสำหรับกิจกรรมส่งเสริมอาชีพเลี้ยงโคเนื้อภายใน 6 ปี และกิจกรรมส่งเสริมอาชีพเลี้ยงแพะภายใน 5 ปี ระยะเวลาโครงการ พ.ศ. 2560 – 2565 โดยอนุมัติวงเงินยืม (เงินหมุนเวียน) จำนวน 358.80 ล้านบาท อัตราดอกเบี้ยร้อยละ 0 ต่อปี ระยะเวลาปลอดการชำระหนี้ สำหรับกิจกรรมส่งเสริมอาชีพเลี้ยงโคเนื้อ ใน 3 ปีแรก และกิจกรรมส่งเสริมอาชีพเลี้ยงแพะใน 2 ปีแรก

 **สาระสำคัญของเรื่อง**

 **โครงการสนับสนุนปัจจัยการผลิตปศุสัตว์ “โคบาลบูรพา”มีวัตถุประสงค์**: เพื่อสนับสนุนเกษตรกรที่เข้าร่วมโครงการโคบาลบูรพาในการสร้างโรงเรือนและจัดหาแหล่งน้ำ และเพื่อให้เกษตรกรมีอาชีพที่มั่นคงและสามารถสร้างรายได้อย่างยั่งยืน โดย**มีเป้าหมาย**: เกษตรกรรวมทั้งสิ้น 6,100 ราย ในพื้นที่จังหวัดสระแก้ว 3 อำเภอ ได้แก่ อำเภออรัญประเทศ โคกสูง และวัฒนานคร

 กิจกรรมภายใต้โครงการโคบาลบูรพา ประกอบด้วย การสนับสนุนพันธุ์โคเนื้อ พันธุ์แพะ และปัจจัยการผลิต และการสนับสนุนเงินยืมปลอดดอกเบี้ยสำหรับการก่อสร้างหรือปรับปรุงโรงเรือนและการจัดหา แหล่งน้ำ **ระยะเวลาดำเนินการ**: พ.ศ. 2560 – 2565 **การบริหารโครงการ** : ดำเนินโครงการโดยผ่านกระบวนการบริหารในรูปแบบของสหกรณ์

**11. เรื่อง การขับเคลื่อนมาตรการต่อต้านการให้สินบนเจ้าหน้าที่ของรัฐโดยภาคเอกชน**

 คณะรัฐมนตรีมีมติตามที่ประธานกรรมการป้องกันและปราบปรามการทุจริตแห่งชาติ เสนอ ดังนี้

 1. รับทราบการดำเนินการของสำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ในการต่อต้านการให้สินบนเจ้าหน้าที่ของรัฐและมอบหมายให้หน่วยงานที่เกี่ยวข้องนำ “คู่มือแนวทางการกำหนดมาตรการควบคุมภายในที่เหมาะสมสำหรับนิติบุคคลในการป้องกันการให้สินบนเจ้าหน้าที่ของรัฐ เจ้าหน้าที่ของรัฐต่างประเทศ และเจ้าหน้าที่ขององค์การระหว่างประเทศ” ไปเผยแพร่แก่กลุ่มเป้าหมายและดำเนินการในส่วนที่เกี่ยวข้องต่อไป

 2. รับทราบแนวทางการจัดงานประกาศเจตนารมณ์ภาครัฐและเอกชนในการป้องกันการให้สินบนเจ้าหน้าที่ของรัฐ

 3. มอบหมายให้หน่วยงานที่เกี่ยวข้องร่วมกับสำนักงาน ป.ป.ช. ศึกษาข้อมูลเพื่อพิจารณาแก้ไขปรับปรุงกฎหมายหรือมาตรการ เพื่อส่งเสริมการป้องกันและปราบปรามการให้สินบนเจ้าหน้าที่ของรัฐ

 **สาระสำคัญของเรื่อง**

 สำนักงาน ป.ป.ช. รายงานว่า ตามที่ได้มีการแก้ไขเพิ่มเติมมาตรา 123/5 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 โดยกำหนดฐานความผิดสำหรับ นิติบุคคล ในกรณีที่ผู้ที่เกี่ยวข้องกับนิติบุคคลได้ให้สินบนเจ้าหน้าที่ของรัฐ เจ้าหน้าที่ของรัฐต่างประเทศ หรือเจ้าหน้าที่ขององค์การระหว่างประเทศ นั้นเพื่อให้การบังคับใช้กฎหมายดังกล่าวเป็นไปอย่างมีประสิทธิภาพและส่งเสริมให้การต่อต้านการสินบนเจ้าหน้าทที่ของรัฐเป็นไปตามมาตรฐานสากล สำนักงาน ป.ป.ช. จึงได้ดำเนินการในส่วนที่เกี่ยวข้องและเสนอแนวทางการดำเนินงาน เพื่อให้ประเทศไทยสามารถแก้ไขปัญหาการให้สินบนเจ้าหน้าที่ของรัฐอย่างมีประสิทธิภาพยิ่งขึ้นและสอดคล้องกับมาตรฐานสากล ซึ่งประกอบด้วย

 1. การจัดทำคู่มือแนวทางการกำหนดมาตรการควบคุมภายในที่เหมาะสมสำหรับนิติบุคคลในการป้องกันการให้สินบนเจ้าหน้าที่ของรัฐ เจ้าหน้าที่ของรัฐต่างประเทศ และเจ้าหน้าที่ขององค์การระหว่างประเทศ และมอบหมายให้หน่วยงานที่เกี่ยวข้องนำคู่มือดังกล่าวไปเผยแพร่แก่กลุ่มเป้าหมายและดำเนินการในส่วนที่เกี่ยวข้อง

 2. การจัดงานประกาศเจตนารมณ์ภาครัฐและเอกชนในการป้องกันการให้สินบนเจ้าหน้าที่ของรัฐ (Dinner talk) ซึ่งจะจัดขึ้นในวันที่ 27 กันยายน 2560

 3. การจัดทำรายงานวิจัย “โครงการศึกษาความเหมาะสม และความพร้อมของประเทศไทยในการเข้าเป็นภาคีในอนุสัญญาขององค์การเพื่อความร่วมมือและการพัฒนาเศรฐกิจ ค.ศ. 1997 ว่าด้วยการต่อต้านการให้สินบนแก่เจ้าหน้าที่ของรัฐต่างประเทศในการทำธุรกรรมทางธุรกิจระหว่างประเทศ (OECD Anti-Bribery Convention)” และมอบหมายให้กระทรวงการคลัง สำนักงานคณะกรรมการกำกับหลักทรัพย์และตลาดหลักทรัพย์ และหน่วยงานที่เกี่ยวข้องร่วมกับสำนักงาน ป.ป.ช. ศึกษาข้อมูลเพื่อพิจารณาแก้ไขปรับปรุงกฎหมายหรือมาตรการเพื่อส่งเสริมการป้องกันและปราบปรามการให้สินบนเจ้าหน้าที่ของรัฐต่อไปใน 3 ประเด็น ได้แก่ (1) การกำหนดห้าม มิให้ค่าใช้จ่ายที่เป็นสินบนให้แก่เจ้าหน้าที่ของรัฐถือเป็นรายจ่ายที่สามารถนำมาคำนวณกำไรสุทธิ (Tax Non-Deductibility) (2) การกำหนดฐานความผิดที่ชัดเจนสำหรับบริษัทที่ไม่มีมาตรการกำกับดูแลด้านการบัญชี

และ (3) การลดโทษให้กับผู้ให้สินบนที่รับสารภาพว่ากระทำความผิด

**12. เรื่อง การส่งเสริมให้ปี 2561 เป็น “ปีท่องเที่ยววิถีไทย เก๋ไก๋อย่างยั่งยืน” หรือ “Amazing Thailand Tourism Year 2018”**

 คณะรัฐมนตรีมีมติรับทราบการกำหนดให้ปี 2561 เป็น “ปีท่องเที่ยววิถีไทย เก๋ไก๋อย่างยั่งยืน” หรือ “Amazing Thailand Tourism Year 2018” ตามที่กระทรวงการท่องเที่ยวและกีฬา (กก.) เสนอ และมอบหมายให้หน่วยงานที่เกี่ยวข้องดำเนินการต่อไป

 **สาระสำคัญของเรื่อง**

 1.หลักการและเหตุผล เพื่อส่งเสริมกิจกรรมการท่องเที่ยวที่มีศักยภาพและความพร้อมบนพื้นฐานความโดดเด่นและเป็นเอกลักษณ์ของไทย โดยคำนึงถึงความสมดุลและยั่งยืน สอดคล้องกับกระแสความต้องการของประชากรโลกและเจตนารมณ์ขององค์การการท่องเที่ยวโลก (United Nations World Tourism Organization : UNWTO) และมุ่งเน้นการเพิ่มสัดส่วนของนักท่องเที่ยวคุณภาพและรักษาฐานตลาดเดิม เพื่อสร้างมูลค่าเพิ่มทางเศรษฐกิจและกระจายรายได้สู่ท้องถิ่นอย่างทั่วถึงและเป็นธรรม

 **2. แนวคิดการจัดงาน**

 2.1 ชื่อภาษาไทย : ปีท่องเที่ยววิถีไทย เก๋ไก๋อย่างยั่งยืน

 2.2 ชื่อภาษาอังกฤษ : Amazing Thailand Tourism Year 2018

 **3. กลุ่มตลาดเป้าหมาย** ได้แก่ ตลาดนักท่องเที่ยวทั้งในประเทศและต่างประเทศ เช่น จีน อินเดีย อาเซียน เอเชียตะวันออก และยุโรป

 **4. กิจกรรม “2561 ปีท่องเที่ยววิถีไทย เก๋ไก๋อย่างยั่งยืน”** มีกำหนดดำเนินการตั้งแต่เดือนพฤศจิกายน 2560 – เมษายน 2561

 **5. แนวทางการดำเนินงาน** เพื่อส่งเสริมกิจกรรมการท่องเที่ยวที่มีศักยภาพและความพร้อมบนพื้นฐานความโดดเด่นและเป็นเอกลักษณ์ของไทยจึงจำเป็นต้องบูรณาการการทำงานร่วมกันกับหน่วยงานที่เกี่ยวข้อง เพื่อดำเนินการในเรื่องต่าง ๆ ที่สำคัญ ดังนี้

 5.1 ขอความร่วมมือหน่วยงานที่เกี่ยวข้องปรับแผนการปฏิบัติงานประจำปีงบประมาณ พ.ศ. 2561 ให้เป็นไปในทิศทางเดียวกันเพื่อสนับสนุนกิจกรรมปีท่องเที่ยววิถีไทย เก๋ไก๋อย่างยั่งยืน โดยไม่ขอ งบประมาณเพิ่มเติม

 5.2 ขอความร่วมมือทุกหน่วยงานทั้งภาครัฐและเอกชนร่วมเป็นเจ้าภาพการจัดงานในครั้งนี้ โดยมี กก. เป็นหน่วยงานหลัก

 5.3 ให้คณะกรรมการนโยบายการท่องเที่ยวแห่งชาติ เป็นกลไกหลักในการดูแลกำกับดำเนินงานให้บรรลุเป้าหมายในแต่ละด้าน

 5.4 ให้การท่องเที่ยวแห่งประเทศไทยจัดประกวดตราสัญลักษณ์ ปีท่องเที่ยววิถีไทย เก๋ไก๋อย่างยั่งยืน” เพื่อใช้ในการประชาสัมพันธ์การจัดงาน

 **6. กลไกการดำเนินงานปีท่องเที่ยววิถีไทย เก๋ไก๋อย่างยั่งยืน**

 คณะกรรมการนโยบายการท่องเที่ยวแห่งชาติจะทำหน้าที่ดูแลกำกับให้เป็นไปตามวัตถุประสงค์และเป้าหมาย สำหรับการสนับสนุนการดำเนินงานในภาพรวมและการจัดกิจกรรมการท่องเที่ยวในแต่ละด้านขับเคลื่อนโดยคณะอนุกรรมการภายใต้คณะกรรมการนโยบายการท่องเที่ยวแห่งชาติ เพื่อประสานและสนับสนุนการดำเนินงานในภาพรวมทั้งหมด โดยมี กก. เป็นหน่วยงานหลัก

**13. เรื่อง การช่วยเหลือเยียวยาเกษตรกรที่ได้รับผลกระทบจากอุทกภัยเนื่องจากพายุตาลัสและพายุเซินกา**

                   คณะรัฐมนตรีมีมติเห็นชอบและอนุมัติตามที่กระทรวงเกษตรและสหกรณ์ (กษ.) เสนอ ดังนี้

                   1. เห็นชอบการช่วยเหลือเยียวยาเกษตรกรที่ได้รับผลกระทบจากอุทกภัยเนื่องจากพายุตาลัส

และพายุเซินกา

                    2. อนุมัติงบประมาณรายจ่ายประจำปี งบประมาณ พ.ศ. 2560 งบกลางรายการเงินสำรองจ่ายเพื่อกรณีฉุกเฉินหรือจำเป็น ในกรอบวงเงินงบประมาณ 1,685 ล้านบาท เพื่อช่วยเหลือเยียวยาเกษตรกรที่ได้รับผลกระทบจากอุทกภัยเนื่องจากพายุตาลัส และพายุเซินกา ครัวเรือนละ 3,000 บาท

                   **สาระสำคัญของเรื่อง**

                   **การช่วยเหลือเยียวยาเกษตรกรที่ได้รับผลกระทบจากอุทกภัยเนื่องจากพายุตาลัส และ พายุเซินกา** ครัวเรือนละ 3,000 บาท ต้องเป็นเกษตรกรที่ได้รับผลกระทบจากอุทกภัยเนื่องจากพายุตาลัสและพายุเซินกา หมายถึง เกษตรกรที่มีพื้นที่การผลิตอยู่ในพื้นที่ประกาศเขตการให้ความช่วยเหลือผู้ประสบภัยพิบัติกรณีฉุกเฉิน (อุทกภัย หรือ ... , น้ำไหลหลาก หรือ น้ำเอ่อล้นตลิ่ง) **ช่วงภัยตั้งแต่วันที่ 5 กรกฎาคม ถึง 15 สิงหาคม 2560**

**คุณสมบัติของเกษตรกรที่ได้รับการช่วยเหลือเยียวยา** 1. เป็นเกษตรกรที่ได้รับผลกระทบจากอุทกภัยเนื่องจากพายุตาลัสและพายุเซินกา 2. เป็นเกษตรกรที่ขึ้นทะเบียนเกษตรกรและประกอบกิจกรรมการเกษตรในช่วงที่ผ่านมาตามที่แจ้งขึ้นทะเบียนกับหน่วยงานของ กษ. ก่อนเกิดภัยเท่านั้น หากเกษตรกรรายใดได้รับผลกระทบมากกว่า 1 ด้าน (ด้านพืช ด้านประมง ด้านปศุสัตว์) ให้ได้รับการช่วยเหลือเพียง 1 ด้าน โดยให้เกษตรกรเป็นผู้ระบุว่าจะขอรับการช่วยเหลือด้านใด และ 3. เป็นเกษตรกรที่มีคุณสมบัติตาม 1. และ 2.ซึ่งคณะกรรมการระดับหมู่บ้าน/ชุมชนรับรอง

                   **อัตราการช่วยเหลือเยียวยา** 1. พิจารณาช่วยเหลือเยียวยาผลกระทบเพียงบางส่วนเบื้องต้น **เพิ่มเติมจากระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2556 และที่แก้ไขเพิ่มเติม พ.ศ. 2559** เนื่องจากเกษตรกรได้รับผลกระทบจากน้ำท่วมครั้งนี้ กรณีที่จะได้รับการช่วยเหลือตามหลักเกณฑ์เงินทดรองฯ จะต้องเสียหายสิ้นเชิง ทั้งนี้ จะไม่ใช่การพิจารณาช่วยเหลือจากมูลค่าความเสียหาย ที่เกิดขึ้นหรือจากต้นทุนการผลิตทั้งหมด หรือจากค่าเสียโอกาสด้านรายได้เต็มจำนวนที่เกษตรกรพึงได้หากไม่ประสบอุทกภัย แต่เพื่อให้เกษตรกรได้รับความช่วยเหลือเบื้องต้นมีรายได้สามารถดำรงชีพให้ผ่านพ้นช่วงประสบอุทกภัย สักระยะหนึ่ง และการช่วยเหลือเยียวยาฯ จะต้องไม่สร้างภาระด้านงบประมาณและการรักษาวินัยด้านการเงินการคลังของประเทศ 2. ให้การช่วยเหลือเยียวยาแก่เกษตรกรที่ได้รับผลกระทบจากอุทกภัยตามพื้นที่ประกาศเขตการให้ความช่วยเหลือผู้ประสบภัยพิบัติกรณีฉุกเฉิน (อุทกภัย หรือ ... , น้ำไหลหลาก หรือ น้ำเอ่อล้นตลิ่ง) ช่วงภัยตั้งแต่วันที่ 5 กรกฎาคม ถึง 15 สิงหาคม 2560 และขึ้นทะเบียนเกษตรกรต่อกรมส่งเสริมการเกษตร กรมประมง และกรมปศุสัตว์ ก่อนวันประกาศเขตให้ความช่วยเหลือฯ และ 3. เป็นการช่วยเหลือเยียวยาเพียงบางส่วนเฉพาะภัยพิบัติ (อุทกภัย) ซึ่งเป็นการช่วยเหลือเพิ่มเติมจากระเบียบกระทรวงคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2556 และที่แก้ไขเพิ่มเติม พ.ศ. 2559 เนื่องจากเหตุที่มาของปัญหาเป็นปัญหาที่เกิดขึ้นพิเศษเฉพาะห้วงเวลา ซึ่งไม่ส่งผลกระทบต่อนโยบาย/มาตรการอื่น ๆ ของรัฐบาล

**14. เรื่อง การสถาปนาความสัมพันธ์เมืองพี่เมืองน้อง (ระหว่างจังหวัดอุบลราชธานีกับกรุงทิมพู ราชอาณาจักรภูฏาน)**

 คณะรัฐมนตรีมีมติเห็นชอบและอนุมัติ ดังนี้

 1. เห็นชอบการสถาปนาความสัมพันธ์เมืองพี่เมืองน้อง ระหว่างจังหวัดอุบลราชธานีกับกรุงทิมพู ราชอาณาจักรภูฏาน และอนุมัติให้ผู้ว่าราชการจังหวัดอุบลราชธานีเป็นผู้ลงนามในบันทึกความเข้าใจการสถาปนาความสัมพันธ์ดังกล่าว ตามที่กระทรวงมหาดไทย (มท.) เสนอ

 2. เห็นชอบในหลักการให้จังหวัดของไทยสามารถดำเนินการสถาปนาความสัมพันธ์ในระดับของไทยกับจังหวัด/เมือง/มณฑล ของทุกประเทศได้ โดยให้ มท. ดำเนินการให้เป็นไปตามแนวปฏิบัติ และให้สอดคล้องกับมติคณะรัฐมนตรีเมื่อวันที่ 17 สิงหาคม 2547 (เรื่อง การสถาปนาความสัมพันธ์เมืองคู่แฝดระหว่างจังหวัดนครพนมกับจังหวัดฮาติงห์ สาธารณรัฐสังคมเวียดนาม) มติคณะรัฐมนตรีวันที่ 10 มกราคม 2549 (เรื่อง การกำหนดแนวทางปฏิบัติเกี่ยวกับสถาปนาความสัมพันธ์เมืองพี่เมืองน้อง) และมติคณะรัฐมนตรีวันที่ 20 มกราคม 2558 [เรื่อง การสถาปนาความสัมพันธ์บ้านพี่เมืองน้อง (Sister City) ระหว่างแม่สอดและเมียวดีเพื่อผลักดันการค้าขายชายแดน ไทย-เมียนมา ในเขตพัฒนาเศรษฐกิจพิเศษแม่สอด จังหวัดตาก] ในเรื่องการสถาปนาความสัมพันธ์เมืองพี่เมืองน้อง ตามความเห็นของสำนักงานคณะกรรมการกฤษฎีกา)

  **สาระสำคัญของเรื่อง**

มท. รายงานว่า

ปัจจุบันการดำเนินงานด้านความร่วมมือเพื่อการพัฒนาระหว่างประเทศทั้งในระดับทวิภาคีและ พหุภาคีทั้งในระดับรัฐและในระดับต่ำกว่ารัฐมีพัฒนาการที่ดีมาโดยตลอด ซึ่งเป็นสิ่งที่นโยบายของรัฐบาลทุกสมัยให้การส่งเสริม การกระชับความสัมพันธ์ โดยการสถาปนาความสัมพันธ์เมืองพี่เมืองน้อง (Sister Cites Connectivity) ในระดับจังหวัดของไทยกับต่างประเทศเป็นแนวโน้มใหม่ของความสัมพันธ์ระหว่างประเทศในระดับที่ต่ำกว่ารัฐ โดยปัจจุบันมีแนวโน้มที่เพิ่มขึ้นโดยลำดับ การสถาปนาเมืองพี่เมืองน้องนั้นเป็นการกำหนดความร่วมมือระหว่างกันในด้านต่าง ๆ เพื่อส่งเสริมความมั่งคั่งและพัฒนาร่วมกันบนพื้นฐานของความเท่าเทียมและผลประโยชน์ร่วมกัน ภายในขอบเขตอำนาจหน้าที่ กฎหมายและกฎระเบียบที่ใช้บังคับของแต่ละฝ่าย โดยสอดคล้องกับนโยบายของรัฐบาลและพันธกรณีระหว่างประเทศของทั้งสองฝ่าย

 **ร่างบันทึกความเข้าใจฯ มีวัตถุประสงค์** เพื่อเสริมสร้างความร่วมมือและการพัฒนาบนพื้นฐานของความเสมอภาคและผลประโยชน์ร่วมกัน

 **ขอบเขตความร่วมมือ** ได้แก่ ด้านการค้า การเกษตร การสาธารณสุข การศึกษา และภัยพิบัติ

|  |
| --- |
| **ต่างประเทศ** |

**15. เรื่อง บันทึกความเข้าใจความร่วมมือในการอนุรักษ์และจัดการกลุ่มป่าพื้นที่มรดกโลกทางธรรมชาติระหว่างกรมอุทยานแห่งชาติ สัตว์ป่า และพันธุ์พืช และองค์กรระหว่างประเทศ**

 คณะรัฐมนตรีมีมติเห็นชอบตามที่กระทรวงทรัพยากรธรรมชาติและสิ่งแวดล้อม (ทส.) เสนอ ดังนี้

 1. การจัดทำบันทึกความเข้าใจความร่วมมือในการอนุรักษ์และจัดการกลุ่มป่าพื้นที่มรดกโลกทางธรรมชาติ ระหว่างกรมอุทยานแห่งชาติ สัตว์ป่า และพันธุ์พืช (กรมอุทยานฯ) และองค์กรระหว่างประเทศ ทั้งนี้ หากมีความจำเป็นต้องแก้ไข ปรับปรุงถ้อยคำในร่างบันทึกความเข้าใจฯ ดังกล่าว ในส่วนที่ไม่ใช่สาระสำคัญและไม่ขัดต่อผลประโยชน์ของประเทศไทย ให้ ทส. สามารถดำเนินการได้โดยไม่ต้องเสนอคณะรัฐมนตรีเพื่อพิจารณา อีกครั้ง

 2. ให้อธิบดีกรมอุทยานฯ หรือผู้ที่ได้รับมอบหมายเป็นผู้ลงนามในบันทึกความเข้าใจฯ ดังกล่าว

 **สาระสำคัญของเรื่อง**

 ทส. รายงานว่า

 1. ปัจจุบันมีองค์กรระหว่างประเทศที่มีสาขาประจำอยู่ที่ประเทศไทย ได้แก่ องค์การระหว่างประเทศเพื่อการอนุรักษ์ธรรมชาติ (International Union for Conservation of Nature: IUCN) สมาคมอนุรักษ์สัตว์ป่า (Wildlife Conservation Society: WCS) องค์การกองทุนสัตว์ป่าโลกสากล (World Wide Fund for Nature: WWF) มูลนิธิฟรีแลนด์ (Freeland) และสัตววิทยาสมาคมแห่งลอนดอน (Zoological Society of London: ZSL) ได้ให้ความสำคัญในการขอดำเนินงานตามโครงการหรือกิจกรรมต่าง ๆ ในพื้นที่มรดกโลกทางธรรมชาติ เขตรักษาพันธุ์สัตว์ป่าทุ่งใหญ่-ห้วยขาแข็ง กลุ่มป่าดงพญาเย็น-เขาใหญ่ และพื้นที่นำเสนอเป็นมรดกโลกทางธรรมชาติที่อยู่ภายใต้ความรับผิดชอบของกรมอุทยานฯ ซึ่งทุกองค์กรได้ให้การสนับสนุนและช่วยเหลือภารกิจการปฏิบัติงานของกรมอุทยานฯ มาโดยตลอด เช่น โครงการอนุรักษ์ประชากรจระเข้น้ำจืดในผืนป่าแก่งกระจาน โดย WCS โครงการสำรวจและประเมินประชากรช้างในผืนป่าแก่งกระจาน โดย WWF การสนับสนุนและฝึกสอนเจ้าหน้าที่ในการปฏิบัติงานลาดตระเวนเชิงคุณภาพในพื้นที่กลุ่มป่าดงพญาเย็น-เขาใหญ่ โดย Freeland โครงการสำรวจทางนิเวศวิทยากร การเคลื่อนที่และการทำลายผลผลิตทางการเกษตรของช้างเอเชียภายในเขตรักษาพันธุ์สัตว์ป่าสลักพระและอุทยานแห่งชาติโดยรอบ โดย ZSL เป็นต้น

 2. ทส. โดยกรมอุทยานฯ จึงได้ร่วมจัดประชุมและประสานงานร่วมกับองค์กรระหว่างประเทศดังกล่าวทั้ง 5 องค์กร เพื่อร่วมจัดทำร่างบันทึกความเข้าใจความร่วมมือในการอนุรักษ์และจัดการกลุ่มป่าพื้นที่มรดกโลกทางธรรมชาติ ทั้งนี้ กรมอุทยานฯ ได้หารือร่วมกับหน่วยงานที่เกี่ยวข้อง ประกอบด้วย กรมสนธิสัญญาและกฎหมาย และสำนักงานอัยการสูงสุด (อส.) และปรับปรุงร่างบันทึกความเข้าใจฯ ดังกล่าว เพื่อให้เกิดความชัดเจนและรัดกุมมากยิ่งขึ้น

 **ร่างบันทึกความเข้าใจฯ มีวัตถุประสงค์** เพื่อให้ภาคีทุกฝ่ายตระหนักถึงความสำคัญของการอนุรักษ์และคุ้มครองทรัพยากรป่าไม้และสัตว์ป่า และการจัดการพื้นที่คุ้มครอง เพื่อการปกป้อง คุ้มครอง และสงวนทรัพยากรป่าไม้และสัตว์ป่า ในกลุ่มป่าพื้นที่มรดกโลกทางธรรมชาติและพื้นที่นำเสนอเป็นมรดกทางธรรมชาติ

 **เป้าหมาย** เพื่อบูรณาการการดำเนินงานของภาคีทุกฝ่าย สร้างความเข้มแข็งและพัฒนาความร่วมมือระหว่างภาคี เพื่อให้ได้องค์ความรู้ทางวิชาการ และสนับสนุนเครื่องมือและอุปกรณ์ด้านการปกป้อง คุ้มครอง และสงวนทรัพยากรป่าไม้และสัตว์ป่า ในกลุ่มป่าพื้นที่มรดกโลกทางธรรมชาติและพื้นที่นำเสนอเป็นมรดกโลกทางธรรมชาติ

**16. เรื่อง การสมัครรับเลือกตั้งตำแหน่งสมาชิกสภาบริหารของสหภาพโทรคมนาคมระหว่างประเทศ (ITU)**

 คณะรัฐมนตรีมีมติอนุมัติตามที่กระทรวงดิจิทัลเพื่อเศรษฐกิจและสังคม (ดส.) เสนอ ดังนี้

 1. อนุมัติให้ประเทศไทยสมัครรับเลือกตั้งตำแหน่งสมาชิกสภาบริหารของสหภาพโทรคมนาคมระหว่างประเทศ (International Telecommunication Union: ITU) อีกวาระหนึ่ง (ปี ค.ศ. 2018-2022)

 2. มอบหมายให้กระทรวงการต่างประเทศ (กต.) ดำเนินการขอเสียง/แลกเสียงสนับสนุนจากประเทศสมาชิกของ ITU ในการสมัครรับเลือกตั้งตำแหน่งวสมาชิกสภาบริหารของประเทศไทย

 **สาระสำคัญของเรื่อง**

ดศ. รายงานว่า

 1. ITU เป็นทบวงการชำนัญพิเศษภายใต้สหประชาชาติ จัดตั้งขึ้นที่ปรุงปารีสในปี 2408

มีวัตถุประสงค์เพื่อสร้างความร่วมมือระหว่างประเทศสมาชิกในการพัฒนาและปรับปรุงการใช้ประโยชน์จากกิจการโทรคมนาคม รวมทั้งส่งเสริมและสนับสนุนการให้ความช่วยเหลือด้านโทรคมนาคมแก่ประเทศกำลังพัฒนา ปัจจุบันมีประเทศสมาชิก (Member States) รวม 193 ประเทศ และมีสมาชิกภาคและสมาชิกสมทบ (Sector Member and Associates) เกือบ 800 องค์กร โดยมีสำนักงานใหญ่ตั้งอยู่ที่นครเจนีวา สมาพันธรัฐสวิส และมีสำนักงานภูมิภาคเอเชียและแปซิฟิกตั้งอยู่ที่กรุงเทพมหานคร ข้อมูลทั่วไปเกี่ยวกับ ITU โดยมีสภาบริหาร (Council) เป็นองค์กรบริหารของ ITU ทำหน้าที่ในนามที่ประชุมใหญ่ผู้แทนผู้มีอำนาจเต็ม ประกอบด้วยประเทศสมาชิกที่ได้รับการเลือกตั้งจากที่ประชุมใหญ่ จำนวน 48 ประเทศ (ที่นั่ง) ประเทศละ 1 ที่นั่ง แบ่งออกเป็น 5 ภูมิภาค ได้แก่ อเมริกา (9 ที่นั่ง) ยุโรปตะวันตก (8 ที่นั่ง) ยุโรปตะวันออกและเอเชียเหนือ (5 ที่นั่ง) แอฟริกา (13 ที่นั่ง) และเอเชียและออสตราเลเซีย (13 ที่นั่ง) มีวาระดำรงตำแหน่งคราวละ 4 ปี โดยสภาบริหารมีหน้าที่พิจารณากำหนดนโยบายและวางแผนงาน ด้านโทรคมนาคม รวมถึงการบริหารงานของ ITU ประสานงานในการจัดกิจกรรมต่าง ๆ ของ ITU ควบคุมดูแลและบริหารการเงิน รวมทั้งทรัพยากรบุคคลจัดสรรความช่วยเหลือให้แก่ประเทศกำลังพัฒนา ตลอดจนอำนวยความสะดวกให้แก่ประเทศสมาชิกในการบังคับใช้ข้อกำหนดต่าง ๆ ตามที่ระบุไว้ในธรรมนูญ อนุสัญญา และระเบียบข้อบังคับต่าง ๆ ของ ITU โดยจะมีการประชุมสภาบริหารเป็นประจำทุกปี

 2. ประเทศไทยได้รับเลือกตั้งให้เป็นสมาชิกสภาบริหารของ ITU ครั้งแรกเมื่อปี 2516 และได้รับการเลือกตั้งให้เป็นสมาชิกสภาบริหารติดต่อกันมา 9 สมัย โดยครั้งล่าสุดได้มีการเลือกตั้งในระหว่างการประชุมใหญ่ผู้แทนผู้มีอำนาจเต็ม ปี 2557 ณ เมืองปูซาน สาธารณรัฐเกาหลี ซึ่งมีวาระการดำรงตำแหน่งระหว่างปี พ.ศ. 2557 - 2561 (ค.ศ. 2014 - 2018)

 3. ที่ผ่านมา ดศ. ร่วมกับหน่วยงานที่เกี่ยวข้อง ได้แก่ กต. สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.) บริษัท ทีโอที จำกัด (มหาชน) และ บริษัท กสท โทรคมนาคม จำกัด (มหาชน) ได้ร่วมมือกันในการขอเสียงและหาเสียงสนับสนุน โดยการมีส่วนร่วมในการจัดกิจกรรมต่าง ๆ ของ ITU การแสดงความคิดเห็นในเวทีการประชุมระหว่างประเทศ โดยเฉพาะ การขอเสียง/แลกเสียงผ่านช่องทางการทูตซึ่งดำเนินการโดย กต. และการขอเสียง/แลกเสียงในระดับกระทรวง โดยในทางปฏิบัติ ที่ผ่านมากระบวนการในการเตรียมการหาเสียงจะต้องใช้ระยะเวลาในการเตรียมการล่วงหน้าอย่างน้อย 1 ปี ก่อนการเลือกตั้ง เพื่อบรรลุวัตถุประสงค์ในการสมัครรับเลือกตั้ง ทั้งนี้ การสมัครรับเลือกตั้งตำแหน่งสมาชิกสภาบริหารของ ITU ดังกล่าวไม่มีการจัดทำสนธิสัญญาตามกฎหมายระหว่างประเทศและไม่มีการจัดทำหนังสือสัญญาตามมาตรา 178 ของรัฐธรรมนูญแห่งราชอาณาจักรไทย

 4. การสมัครรับเลือกตั้งดังกล่าวไม่ขัดกับกฎหมายไทยและไม่ต้องบัญญัติกฎหมายเพิ่มเติมหรือแก้ไขกฎหมายหรือข้อบังคับภายในประเทศเพื่อดำเนินการดังกล่าว และเป็นโอกาสที่ประเทศไทยจะได้มีส่วนร่วมในการกำหนดทิศทางการพัฒนาเทคโนโลยีสารสนเทศและการสื่อสาร และปรับปรุงกิจการโทรคมนาคมของไทยให้ก้าวหน้าและทันสมัยเป็นที่ยอมรับจากนานาประเทศอันจะช่วยยกระดับให้ประเทศไทยกลายเป็นศูนย์กลางโทรคมนาคม ในภูมิภาคเอเชียและแปซิฟิกในอนาคต

**17. เรื่อง การประชุมระดับรัฐมนตรีกรอบความร่วมมือ BIMSTEC ครั้งที่ 15**

 คณะรัฐมนตรีมีมติเห็นชอบและอนุมัติตามที่กระทรวงการต่างประเทศ (กต.) เสนอ ดังนี้

 1. เห็นชอบในหลักการต่อร่างถ้อยแถลงร่วมรัฐมนตรีกรอบความร่วมมือ ความริเริ่มแห่งอ่าวเบงกอลสำหรับความร่วมมือหลากหลายสาขาทางวิชาการและเศรษฐกิจ (Bay of Bengal Initiative for Multi-Sectoral Technical and Economic Cooperation – BIMSTEC) ครั้งที่ 15 ที่จะจัดขึ้นในวันที่ 11 สิงหาคม 2560 ณ กรุงกาฐมาณฑุ ประเทศเนปาล และหากมีความจำเป็นต้องปรับปรุงแก้ไขร่างเอกสารดังกล่าวในส่วนที่ไม่ใช่สาระสำคัญหรือไม่ขัดต่อผลประโยชน์ของไทย ให้ กต. ดำเนินการได้ โดยไม่ต้องนำเสนอต่อคณะรัฐมนตรี เพื่อพิจารณาอีกครั้ง

 2. อนุมัติให้รัฐมนตรีว่าการกระทรวงการต่างประเทศ หรือผู้ที่ได้รับมอบหมายให้เป็นหัวหน้าคณะผู้แทนไทยเข้าร่วมการประชุมรัฐมนตรีกรอบความร่วมมือ BIMSTEC เป็นผู้ร่วมให้การรับรองร่างเอกสารดังกล่าว

 **ร่างถ้อยแถลงร่วมฯ ประกอบด้วย 14 สาขาความร่วมมือในด้านต่าง ๆ ดังนี้** (1) การค้าและ การลงทุน (2) การเปลี่ยนแปลงสภาพภูมิอากาศ (3) พลังงาน (4) การเกษตร (5) สาธารณสุข (6) การคมนาคมและความเชื่อมโยง (7) เทคโนโลยี (8) การลดความยากจน (9) การต่อต้านการก่อการร้ายและอาชญากรรมข้ามชาติ (10) ปฏิสัมพันธ์ระหว่างประชาชน (11) การประมง (12) การท่องเที่ยว (13) สิ่งแวดล้อมและการจัดการภัยพิบัติ และ (14) วัฒนธรรม

|  |
| --- |
| **แต่งตั้ง** |

**18. เรื่อง การแต่งตั้งข้าราชการให้ดำรงตำแหน่งปลัดกระทรวงเกษตรและสหกรณ์ (กระทรวงเกษตรและสหกรณ์)**

 คณะรัฐมนตรีมีมติอนุมัติตามที่กระทรวงเกษตรและสหกรณ์เสนอแต่งตั้ง **นายเลิศวิโรจน์ โกวัฒนะ** รองปลัดกระทรวง สำนักงานปลัดกระทรวง ให้ดำรงตำแหน่ง ปลัดกระทรวง สำนักงานปลัดกระทรวง กระทรวงเกษตรและสหกรณ์ ตั้งแต่ 1 ตุลาคม 2560 เพื่อทดแทนตำแหน่งที่จะว่างเนื่องจากผู้ครองตำแหน่งเดิมไปดำรงตำแหน่งผู้ตรวจราชการพิเศษประจำสำนักนายกรัฐมนตรี (นักบริหารระดับสูง) สำนักงานปลัดสำนักนายกรัฐมนตรี สำนักนายกรัฐมนตรี ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป

**19. เรื่อง การแต่งตั้งข้าราชการพลเรือนสามัญประเภทบริหารระดับสูง (กระทรวงเกษตรและสหกรณ์)**

 คณะรัฐมนตรีมีมติอนุมัติตามที่กระทรวงเกษตรและสหกรณ์เสนอแต่งตั้งข้าราชการพลเรือนสามัญ สังกัดกระทรวงเกษตรและสหกรณ์ ให้ดำรงตำแหน่งประเภทบริหารระดับสูง จำนวน 4 ราย ดังนี้

 1. **นางสาวจริยา สุทธิไชยา** เลขาธิการสำนักงานเศรษฐกิจการเกษตร ดำรงตำแหน่ง รองปลัดกระทรวง สำนักงานปลัดกระทรวง

 2. **นางสาวดุจเดือน ศศะนาวิน** เลขาธิการสำนักงานมาตรฐานสินค้าเกษตรและอาหารแห่งชาติ ดำรงตำแหน่ง รองปลัดกระทรวง สำนักงานปลัดกระทรวง

 3. **นายสุรจิตต์ อินทรชิต** ผู้ตรวจราชการกระทรวง สำนักงานปลัดกระทรวง ดำรงตำแหน่ง เลขาธิการสำนักงานการปฏิรูปที่ดินเพื่อเกษตรกรรม

 4. **นายโอภาส ทองยงค์** ผู้ตรวจราชการกระทรวง สำนักงานปลัดกระทรวง ดำรงตำแหน่ง อธิบดีกรมตรวจบัญชีสหกรณ์

 ตั้งแต่วันที่ 1 ตุลาคม 2560 ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้ง เป็นต้นไป

**20. เรื่อง การแต่งตั้งข้าราชการพลเรือนสามัญให้ดำรงตำแหน่งประเภทบริหารระดับสูง (กระทรวงพาณิชย์)**

 คณะรัฐมนตรีมีมติอนุมัติตามที่กระทรวงพาณิชย์เสนอแต่งตั้งข้าราชการพลเรือนสามัญ สังกัดกระทรวงพาณิชย์ ให้ดำรงตำแหน่งประเภทบริหารระดับสูง จำนวน 4 ราย ดังนี้

 1. **นางสาวบรรจงจิตต์ อังศุสิงห์** อธิบดีกรมพัฒนาธุรกิจการค้า ดำรงตำแหน่ง รองปลัดกระทรวง สำนักงานปลัดกระทรวง

 2. **นางกุลณี อิศดิศัย** ผู้ตรวจราชการกระทรวง สำนักงานปลัดกระทรวง ดำรงตำแหน่ง อธิบดีกรมพัฒนาธุรกิจการค้า

 3. **นายบุณยฤทธิ์ กัลยาณมิตร** อธิบดีกรมเจรจาการค้าระหว่างประเทศ ดำรงตำแหน่ง อธิบดีกรมการค้าภายใน

 4. **นางจันทิรา ยิมเรวัต วิวัฒน์รัตน์** ผู้ตรวจราชการกระทรวง สำนักงานปลัดกระทรวง ดำรงตำแหน่ง อธิบดีกรมส่งเสริมการค้าระหว่างประเทศ

 ตั้งแต่วันที่ 1 ตุลาคม 2560 เพื่อสับเปลี่ยนหมุนเวียนและทดแทนผู้ที่จะเกษียณอายุราชการ ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป

**21. เรื่อง การแต่งตั้งข้าราชการให้ดำรงตำแหน่งประเภทบริหารระดับสูง (กระทรวงมหาดไทย)**

 คณะรัฐมนตรีมีมติอนุมัติตามที่กระทรวงมหาดไทยเสนอแต่งตั้งข้าราชการพลเรือนสามัญ สังกัดกระทรวงมหาดไทย ให้ดำรงตำแหน่งประเภทบริหารระดับสูง จำนวน 5 ราย ดังนี้

 1. **นายสุทธิพงษ์ จุลเจริญ** รองปลัดกระทรวง สำนักงานปลัดกระทรวง ดำรงตำแหน่ง อธิบดีกรมส่งเสริมการปกครองท้องถิ่น

 2. **นายบุญธรรม เลิศสุขีเกษม** ผู้ว่าราชการจังหวัดยโสธร ดำรงตำแหน่ง รองปลัดกระทรวง สำนักงานปลัดกระทรวง

 3. **นายเกียรติศักดิ์ จันทรา** วิศวกรใหญ่ (วิศวกรโยธาทรงคุณวุฒิ) กรมโยธาธิการและผังเมือง ดำรงตำแหน่ง ผู้ตรวจราชการกระทรวง สำนักงานปลัดกระทรวง

 4. **นายสมชาย วิทย์ดำรงค์** ผู้ว่าราชการจังหวัดฉะเชิงเทรา ดำรงตำแหน่ง ผู้ว่าราชการจังหวัดนครพนม

 5. **นายสุวิทย์ คำดี** ผู้ว่าราชการจังหวัดกาฬสินธุ์ ดำรงตำแหน่ง ผู้ว่าราชการจังหวัดฉะเชิงเทรา

 **ลำดับที่ 1-3 และ 5 ตั้งแต่วันที่ 1 ตุลาคม 2560 และยกเลิกมติคณะรัฐมนตรีเมื่อวันที่ 25 กรกฎาคม 2560 ที่แต่งตั้ง นายสมชาย วิทย์ดำรงค์ ให้ดำรงตำแหน่ง ผู้ว่าราชการจังหวัดฉะเชิงเทรา เป็นการเฉพาะราย** ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป

**22. เรื่อง การแต่งตั้งข้าราชการให้ดำรงตำแหน่งประเภทบริหารระดับสูง (กระทรวงวัฒนธรรม)**

 คณะรัฐมนตรีมีมติอนุมัติตามที่กระทรวงวัฒนธรรมเสนอแต่งตั้ง **นายกิตติพันธ์ พานสุวรรณ** ผู้ตรวจราชการกระทรวง สำนักงานปลัดกระทรวง ให้ดำรงตำแหน่ง รองปลัดกระทรวง สำนักงานปลัดกระทรวง กระทรวงวัฒนธรรม ตั้งแต่วันที่ 1 ตุลาคม 2560 เพื่อทดแทนผู้ที่จะเกษียณอายุราชการ ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป

**23. เรื่อง การแต่งตั้งกรรมการผู้ทรงคุณวุฒิในคณะกรรมการตรวจสอบและประเมินผลภาคราชการ**

 คณะรัฐมนตรีมีมติเห็นชอบตามที่สำนักงาน ก.พ.ร. เสนอแต่งตั้งกรรมการผู้ทรงคุณวุฒิในคณะกรรมการตรวจสอบและประเมินผลภาคราชการ (ค.ต.ป.) จำนวน 8 คน แทนกรรมการผู้ทรงคุณวุฒิเดิมที่ดำรงตำแหน่งครบวาระสี่ปีแล้ว เมื่อวันที่ 7 มิถุนายน 2557 ดังนี้

 1. นายประสัณห์ เชื้อพานิช ผู้ทรงคุณวุฒิด้านการบัญชี

 2. นางสาววลัยรัตน์ ศรีอรุณ ผู้ทรงคุณวุฒิด้านการตรวจสอบและประเมินผล

 3. ศาสตราจารย์กิตติคุณบวรศักดิ์ อุวรรณโณ ผู้ทรงคุณวุฒิด้านกฎหมาย

 4. รองศาสตราจารย์กุลภัทรา สิโรดม ผู้ทรงคุณวุฒิด้านการเงิน

 5. รองศาสตราจารย์วรากรณ์ สามโกเศศ ผู้ทรงคุณวุฒิด้านเศรษฐศาสตร์

 6. นายมนัส แจ่มเวหา ผู้ทรงคุณวุฒิด้านการบริหารและการจัดการ การวางแผน

 7. นายทวีศักดิ์ กออนันตกูล ผู้ทรงคุณวุฒิด้านเทคโนโลยีสารสนเทศ

 8. รองศาสตราจารย์ศักรินทร์ ภูมิรัตน ผู้ทรงคุณวุฒิด้านวิศวกรรมศาสตร์

 ทั้งนี้ ตั้งแต่วันที่ 8 สิงหาคม 2560 เป็นต้นไป

**24. เรื่อง แต่งตั้งกรรมการผู้ทรงคุณวุฒิในคณะกรรมการคุ้มครองพันธุ์พืช**

 คณะรัฐมนตรีมีมติอนุมัติตามที่กระทรวงเกษตรและสหกรณ์เสนอแต่งตั้งกรรมการผู้ทรงคุณวุฒิในคณะกรรมการคุ้มครองพันธุ์พืช จำนวน 12 คน แทนกรรมการผู้ทรงคุณวุฒิเดิมที่ดำรงตำแหน่งครบวาระสองปีแล้ว เมื่อวันที่ 6 สิงหาคม 2557 ดังนี้

 1. ว่าที่ร้อยตรี ชนะ ไชยชนะ ผู้แทนเกษตรกรภูมิภาคเหนือ

 2. นายสีนวล ชูเชิด ผู้แทนเกษตรกรภูมิภาคกลาง

 3. นายแสวง ละมัยกลาง ผู้แทนเกษตรกรภูมิภาคตะวันออกเฉียงเหนือ

 4. นายวรพจน์ กุศลสงเคราะห์กุล ผู้แทนเกษตรกรภูมิภาคตะวันออก

 5. นายณรงค์ มาลัยทอง ผู้แทนเกษตรกรภูมิภาคตะวันตก

 6. นายสัญญา ปานสวี ผู้แทนเกษตรกรภูมิภาคใต้

 7. รองศาสตราจารย์สุรวิช วรรณไกรโรจน์ ผู้แทนนักวิชาการด้านปรับปรุงพันธุ์พืช

 8. รองศาสตราจารย์เสวียน เปรมประสิทธิ์ ผู้แทนนักวิชาการด้านอนุรักษ์ทรัพยากรธรรมชาติ

 9. นายธนรัช ใกล้กลาง ผู้แทนองค์การพัฒนาเอกชนที่ไม่แสวงหากำไรที่มีกิจกรรมเกี่ยวกับการเกษตร

 10. นางดาวัลย์ จันทรหัสดี ผู้แทนองค์การพัฒนาเอกชนที่ไม่แสวงหากำไรที่มีกิจกรรมเกี่ยวกับการอนุรักษ์ทรัพยากรธรรมชาติ

 11. นายสุพล ธนูรักษ์ ผู้แทนสมาคมที่มีวัตถุประสงค์เกี่ยวกับการปรับปรุงพันธุ์และขยายพันธุ์พืช

 12. นางสาวบุญญานาถ นาถวงษ์ ผู้แทนสมาคมที่มีวัตถุประสงค์เกี่ยวกับเมล็ดพันธุ์พืช

 ทั้งนี้ ตั้งแต่วันที่ 8 สิงหาคม 2560 เป็นต้นไป

**25. เรื่อง การแต่งตั้งประธานกรรมการและกรรมการผู้ทรงคุณวุฒิในคณะกรรมการบริหารสถาบันเทคโนโลยีป้องกันประเทศ**

 คณะรัฐมนตรีมีมติอนุมัติตามที่กระทรวงกลาโหมเสนอแต่งตั้งประธานกรรมการและกรรมการผู้ทรงคุณวุฒิในคณะกรรมการบริหารสถาบันเทคโนโลยีป้องกันประเทศ จำนวน 5 คน แทนประธานกรรมการและกรรมการผู้ทรงคุณวุฒิเดิมที่ดำรงตำแหน่งครบวาระสี่ปีแล้ว เมื่อวันที่ 27 พฤษภาคม 2560 ดังนี้

 1. พลเอก พอพล มณีรินทร์ ประธานกรรมการ

 2. ศาสตราจารย์ปราโมทย์ เดชะอำไพ กรรมการผู้ทรงคุณวุฒิด้านเทคโนโลยีป้องกันประเทศ อุตสาหกรรมป้องกันประเทศ หรือวิทยาศาสตร์เทคโนโลยีและนวัตกรรม

 3. นายบุญญรักษ์ ดวงรัตน์ กรรมการผู้ทรงคุณวุฒิด้านบริหารจัดการและทรัพยากรบุคคล

 4. นายพงษ์อาจ ตรีกิจวัฒนากุล กรรมการผู้ทรงคุณวุฒิด้านกฎหมาย

 5. นายมนัส แจ่มเวหา กรรมการผู้ทรงคุณวุฒิด้านการเงิน การบัญชีและการงบประมาณ การตรวจสอบประเมินผลและการบริหารความเสี่ยง

 ทั้งนี้ ตั้งแต่วันที่ 8 สิงหาคม 2560 เป็นต้นไป

**26. เรื่อง แต่งตั้งกรรมการผู้ทรงคุณวุฒิในคณะกรรมการดิจิทัลเพื่อเศรษฐกิจและสังคมแห่งชาติ**

 คณะรัฐมนตรีมีมติอนุมัติตามที่กระทรวงดิจิทัลเพื่อเศรษฐกิจและสังคมเสนอแต่งตั้งกรรมการผู้ทรงคุณวุฒิในคณะกรรมการดิจิทัลเพื่อเศรษฐกิจและสังคมแห่งชาติ จำนวน 8 คน ดังนี้

 1. นายสุเจตน์ จันทรังษ์ กรรมการผู้ทรงคุณวุฒิด้านเทคโนโลยีสารสนเทศและการสื่อสาร

 2. นายฐากร ตัณฑสิทธิ์ กรรมการผู้ทรงคุณวุฒิด้านเทคโนโลยีสารสนเทศและการสื่อสาร

 3. นายธีรนันท์ ศรีหงส์ กรรมการผู้ทรงคุณวุฒิด้านเศรษฐศาสตร์

 4. นายพลเดช ปิ่นประทีป กรรมการผู้ทรงคุณวุฒิด้านสังคมศาสตร์

 5. นายกลินท์ สารสิน กรรมการผู้ทรงคุณวุฒิด้านบริหารธุรกิจ

 6. นายเข็มชัย ชุติวงศ์ กรรมการผู้ทรงคุณวุฒิด้านกฎหมาย

 7. นายไพรินทร์ ชูโชติถาวร กรรมการผู้ทรงคุณวุฒิด้านวิทยาศาสตร์และเทคโนโลยี

 8. นายเฉลิมชัย บุญยะลีพรรณ กรรมการผู้ทรงคุณวุฒิด้านการศึกษาและพัฒนากำลังคน

 ทั้งนี้ ตั้งแต่วันที่ 8 สิงหาคม 2560 เป็นต้นไป

**27. เรื่อง การแต่งตั้งประธานกรรมการและกรรมการผู้ทรงคุณวุฒิในคณะกรรมการองค์การบริหารจัดการก๊าซเรือนกระจก**

 คณะรัฐมนตรีมีมติอนุมัติตามที่กระทรวงทรัพยากรธรรมชาติและสิ่งแวดล้อมเสนอแต่งตั้งประธานกรรมการและกรรมการผู้ทรงคุณวุฒิในคณะกรรมการองค์การบริหารจัดการก๊าซเรือนกระจก รวม 6 คน แทนประธานกรรมการและกรรมการผู้ทรงคุณวุฒิเดิมที่ดำรงตำแหน่งครบวาระสี่ปีแล้ว เมื่อวันที่ 3 ธันวาคม 2559 ดังนี้

 1. นายคุรุจิต นาครทรรพ ประธานกรรมการ

 2. นายเจน นำชัยศิริ กรรมการผู้ทรงคุณวุฒิด้านการบริหารธุรกิจ

 3. นายวิโรจน์ มาวิจักขณ์ กรรมการผู้ทรงคุณวุฒิด้านพลังงาน

 4. นายไชยเจริญ อติแพทย์ กรรมการผู้ทรงคุณวุฒิด้านวิทยาศาสตร์และเทคโนโลยี

 5. นางลดาวัลย์ พวงจิตร กรรมการผู้ทรงคุณวุฒิด้านป่าไม้

 6. นายประสงค์ นรจิตร์ กรรมการผู้ทรงคุณวุฒิด้านการอุตสาหกรรม

 ทั้งนี้ ตั้งแต่วันที่ 8 สิงหาคม 2560 เป็นต้นไป

**28. เรื่อง แต่งตั้งประธานกรรมการและกรรมการอื่นในคณะกรรมการการไฟฟ้าส่วนภูมิภาค**

 คณะรัฐมนตรีมีมติอนุมัติตามที่กระทรวงมหาดไทยเสนอแต่งตั้งประธานกรรมการและกรรมการอื่นในคณะกรรมการการไฟฟ้าส่วนภูมิภาค แทนประธานกรรมการและกรรมการอื่นที่ครบวาระการดำรงตำแหน่ง 3 ปี เมื่อวันที่ 20 กรกฎาคม 2560 จำนวน 10 คน ดังนี้

 1. นายชยพล ธิติศักดิ์ ประธานกรรมการ

 2. นายยอดพจน์ วงศ์รักมิตร กรรมการอื่น (บุคคลในบัญชีรายชื่อกรรมการรัฐวิสาหกิจตามประกาศกระทรวงการคลัง)

 3. นายดนุชา พิชยนันท์ กรรมการอื่น (บุคคลในบัญชีรายชื่อกรรมการรัฐวิสาหกิจตามประกาศกระทรวงการคลัง)

 4. นายนพรัตน์ เมธาวีกุลชัย กรรมการอื่น (บุคคลในบัญชีรายชื่อกรรมการรัฐวิสาหกิจตามประกาศกระทรวงการคลัง)

 5. นายยงยุทธ โกเมศ กรรมการอื่น

 6. นายศักดิ์ เสกขุนทด กรรมการอื่น

 7. นางสาวพรรณิภา อภิชาตบุตร กรรมการอื่น (บุคคลในบัญชีรายชื่อกรรมการรัฐวิสาหกิจตามประกาศกระทรวงการคลัง)

 8. เรืออากาศโท กมลนัย ชัยเฉนียน กรรมการอื่น

 9. นายนิกร สุศิริวัฒนนนท์ กรรมการอื่น

 10. นายพนิต ธีรภาพวงศ์ กรรมการอื่น (ผู้แทนกระทรวงการคลัง)

 ทั้งนี้ ตั้งแต่วันที่ 8 สิงหาคม 2560 เป็นต้นไป

..............